Nvidia telah mendedahkan siri kad grafik baharu mereka iaitu GeForce RTX 3000, khususnya RTX 3090, 3080, dan 3070. Siri kad grafik ini merupakan generasi kedua kad grafik RTX yang mempunyai kebolehan ray-tracing.
Pendedahan ini dibuat di acara digital GeForce Special Event yang disiarkan pagi tadi. Selain daripada mengumumkan tiga kad grafik di atas, Nvidia juga mengumumkan Nvidia Broadcast, Nvidia Omniverse Machinima, dan Nvidia Reflex.
Siri kad grafik baharu ini dikenali sebagai kad yang menggunakan seni bina Ampere. Kad RTX generasi pertama menggunakan seni bina Turing.

Nvidia GeForce RTX 3080

Kad grafik pertama yang dipertunjukkan di GeForce Special Event ialah Nvidia GeForce RTX 3080. Ia merupakan pengganti GeForce RTX 2080 dan menurut Nvidia sendiri, ia dua kali ganda lebih berkuasa berbanding RTX 2080.
Kad ini juga lebih berkuasa daripada GeForce RTX 2080 Ti yang (pada waktu ini) dijual pada harga sekitar RM5,500 hingga RM7,000. Ini merupakan satu kenyataan yang sangat mengejutkan kerana ia akan dijual pada harga yang jauh lebih murah berbanding kad tersebut.
Nvidia menjanjikan kad ini mampu main permainan AAA seperti Control dan Metro Exodus pada tetapan tertinggi ray-tracing dalam resolusi 4K pada kadar 60FPS yang stabil. Ini merupakan satu perkara yang tidak dapat dilakukan oleh GeForce RTX 2080.
Ia akan dilancarkan pada 17 September tahun ini pada harga AS$699 (RM2,900).

Nvidia GeForce RTX 3070

Bagi kebanyakkan pengguna yang tidak bertujuan untuk main permainan AAA pada tetapan 4K 60FPS, kad GeForce RTX 2070 sudah pun mencukupi. Nvidia memahami bahawa tidak semua orang akan berminat untuk memiliki kad flagship baharu mereka.
Oleh itu, mereka juga akan melancarkan pengganti GeForce RTX 2070 iaitu Nvidia GeForce RTX 3070. Perkara yang paling mengejutkan tentang kad ini ialah Nvidia menyatakan ia juga lebih berkuasa daripada RTX 2080 Ti.
Ia akan dilancarkan pada bulan Oktober tahun ini pada harga AS$499 (RM2,100).

Nvidia GeForce RTX 3090

Nvidia memanggil kad ini “Ampere gergasi” dan juga “BFGPU”. Nvidia GeForce RTX 3090 merupakan kad RTX generasi kedua paling berkuasa yang telah didedahkan setakat ini. Inilah pengganti RTX 2080 Ti yang sebenar.
Kad ini sememangnya bukan dibuat untuk pemain biasa. Ia berkebolehan untuk memaparkan permainan pada resolusi 8K pada kadar 60FPS. Penulis merasakan kad ini sesuai untuk mereka yang mahu membina mesin simulasi perlumbaan atau penerbangan yang mempunyai paparan cantik dan realistik.
Ia akan dilancarkan pada 24 September pada harga AS$1,499 (RM6,300).

Pengumuman kad-kad di atas semestinya membuat pemain PC rasa sangat teruja. Pada pendapat penulis, kita semua harus bersabar pada waktu ini dan baca atau tonton dahulu ulasan-ulasan yang akan dibuat apabila kad-kad di atas dilancarkan.
Bagi anda yang hanya mahu bermain pada resolusi 1080p dan 1440p, penulis yakin tindakan yang bijak ialah untuk membeli kad siri RTX 2000 yang akan diturunkan harga apabila kad siri RTX 3000 dilancarkan.
Ikuti kami di Facebook dan Instagram.
Saksikan kami di YouTube.


Laman web Nvidia Malaysia telah dikemaskini dengan harga-harga kad grafik Nvidia GeForce RTX 3090, 3080, dan 3070. Ini merupakan pendedahan rasmi harga versi Founders Edition untuk ketiga-tiga kad tersebut.
Berikut adalah tanda harga kad grafik Nvidia dengan seni bina Ampere yang disenaraikan di laman web mereka:

Nvidia GeForce RTX 3070 – bermula dari RM2,399
Nvidia GeForce RTX 3080 – bermula dari RM3,360
Nvidia GeForce RTX 3090 – bermula dari RM7,208
Tarikh pelancaran untuk ketiga-tiga kad di atas adalah sama seperti yang dinyatakan oleh Jensen Huang, Ketua Pegawai Eksekutif Nvidia, dalam pembentangan GeForce Special Event semalam.
Kad GeForce RTX 3080 akan dilancarkan paling awal iaitu pada 17 September ini. Kad RTX 3090 pula akan dilancarkan pada minggu seterusnya pada 24 September. Akhir sekali, kad RTX 3070 akan dilancarkan pada bulan Oktober.
Nampaknya anggaran kami mengenai harga Nvidia GeForce RTX 3070 dalam artikel perbandingan gaming PC dengan PS5 hampir tepat kerana penulis menganggarkan ia akan dijual sekurang-kurangnya pada harga RM2,300.
Perbandingan prestasi RTX baharu dan lama, menurut Nvidia.
Ini menunjukkan dua kad mainstream RTX 3000 iaitu 3080 dan 3070 sememangnya dijual pada harga yang lebih murah berbanding harga pelancaran Nvidia GeForce RTX 2080 Ti.
Pada waktu ini, kebanyakkan kad GeForce RTX 2080 Ti masih dijual pada harga sekitar RM5,500 hingga RM7,000. Penulis yakin penjual komponen PC akan menurunkun harga kad ini dalam masa terdekat kerana kedua-dua kad RTX 3080 dan 3070 lebih berkuasa tetapi jauh lebih murah.
Bagi anda yang masih menggunakan kad grafik Nvidia GeForce GTX atau model-model yang lebih lama, mungkin ini adalah masa yang sesuai untuk anda dapatkan kad grafik siri RTX 2000 yang baru ataupun terpakai.
Ikuti kami di Facebook dan Instagram.
Saksikan kami di YouTube.


Meskipun krisis kekurangan komponen komputer, Nvidia hari ini melancarkan satu GPU yang mesra PC bersaiz kompak, RTX A2000.
Ia adalah kad grafik berasaskan Ampere terkecil setakat ini dan ia direka untuk dimuatkan pada PC workstation profesional bersaiz kompak. Seperti Nvidia Quadro, RTXA2000 direka untuk profesional yang ingin memanfaatkan teknologi ray-tracing dan AI daripada Nvidia.
RTX A2000 akan membawa prestasi GPU 8 teraflop, ditambah dengan teras 3328 CUDA, memori 6GB GDDR6 dengan ECC dan memori 6001 Mhz. Jika spesifikasi di atas kertas, ia dilihat setanding dengan Nvidia RTX3050, selain ia sebuah kad grafik jimat kuasa, iaitu hanya menggunakan kuasa 70 watt.
Ia juga menyokong satu port sambungan DisplayPort 1.4 yang mampu untuk kegunaan beberapa monitor, selain menyokong teknologi VR.
Nvidia RTXA2000 akan tersedia di semua workstation oleh pelbagai pengilang seperti ASUS, BOXX Technologies, Dell Technologies, HP dan Lenovo serta pengedar bersama Nvidia bermula Oktober ini.
Untuk maklumat lebih terperinci mengenai kad grafik ini, anda boleh layari SINI.
Sumber: The Verge, Nvidia.


Kad grafik terbaik masih terhad dan harganya mengarut pada tahun 2021, tetapi industri masih melihat ke hadapan, dengan  keluaran tahunan Intel Arc Xe dan pembuatan semula lengkap siri Nvidia Geforce RTX 3000. Namun, walaupun kekurangan komponen, nampaknya cita-cita Nvidia  untuk tahun depan menjangkau keluaran semula generasi GPU semasa, kerana laporan baharu menunjukkan bahawa kilang sudah bersiap sedia untuk menghasilkan GPU RTX 4000.

“Nvidia’s biennial GPU refresh coming in 2022, riding on metaverse and gaming. Following H100, based on Hopper architecture, using TSMC’s 5nm + CoWoS, aimed at datacenter/AI, gaming GPU RTX40 series, based on Ada Lovelace architecture, will also tap TSMC’s 5nm….”
— RetiredEngineer® (@chiakokhua) November 30, 2021

Menurut sebuah kicau oleh Chiakokhua, GPU Nvidia siri RTX 4000 mungkin akan tiba tahun depan dan kilang-kilang Taiwan akan ‘semuanya untuk menyokong penjanaan RTX40 5nm’.
Walaupun tirisan sebelumnya juga mencadangkan pelancaran 2022, laporan industri baharu ini mencadangkan pembuatan dan fabrikasi akan bermula, menambah kredibiliti kepada tarikh pelancaranmyang ditiriskan sebelum ini.
Artikel yang disebut oleh Chiakokhua tidak menggariskan tingkap pelancaran produk baru Nvidia, jadi sukar untuk mengatakan sama ada barisan produk Lovelace, iaitu nama kod Nvidia 4000, akan dikeluarkan selepas barisan produk Nvidia RTX 3000, atau jika kedua-duanya akan muncul secara serentak pada tahun 2022.
Jika ini berlaku, kita akan menyaksikan pelbagai jenis kad grafik siri RTX, termasuk RTX 2060 baharu, kad RTX 3070 dan RTX 3080 yang diperbaharui serta GPU RTX 4070, RTX 4080 dan RTX 4090 generasi seterusnya.
Sudah tentu, isu bekalan global yang berterusan boleh mengganggu rancangan GPU generasi seterusnya oleh Nvidia, tetapi pemain industri sedang berusaha keras untuk ‘menggunakan sumber dengan sewajarnya’. TSMC Alliance, sebuah kolektif yang merangkumi syarikat seperti AMD, Apple, Arm dan Nvidia, juga berusaha ke arah memperhalusi proses pembuatan agar boleh meningkatkan kadar kecekapan dan membantu syarikat memenuhi permintaan pengguna.
Sumber rujukan: Twitter, DigiTimes


Dalam acara siaran langsung GeForce RTX: Game On yang disiarkan pagi tadi, Nvidia mengumumkan GPU baharu GeForce RTX 3060 dan komputer riba yang menggunakan GPU siri RTX 3000.

Kad GeForce RTX 3060 ialah kad siri RTX 3000 kelima yang diumumkan oleh Nvidia. Ia akan dilancarkan pada penghujung bulan Februari. Harga jualan di Malaysia masih belum diumumkan tetapi ia akan dijual di A.S. pada hargi AS$329 (~RM1,330).
Penulis rasa GPU RTX 3060 akan terjual laris dan kehabisan stok dengan sangat pantas, sama seperti GPU siri RTX 3000 baharu yang lain. Oleh itu, pastikan anda membuat penempahan awal jika berminat untuk mendapatkan GPU ini.

Anda boleh membaca spesifikasi penuh RTX 3060 di laman web rasmi Nvidia.
Bagi anda yang ingin membeli komputer riba gaming, nantikan pelancaran model-model  baharu yang menggunakan RTX 3060, 3070, dan 3080.
Semua komputer riba baharu ini menggunakan rekaan Nvidia Max-Q generasi ketiga. Rekaan ini memastikan komputer riba boleh memuatkan GPU berkuasa sambil mengekalkan reka bentuk yang nipis dan ringan.
Lebih daripada 70 model komputer riba baharu akan dilancarkan bermula dari 26 Januari tahun ini. Berikut adalah harga paling rendah untuk setiap model mengikut GPU yang digunakan:

Komputer riba RTX 3060 – AS$999 (~RM4,000)
Komputer riba RTX 3070 – AS$1,299 (~RM5,250)
Komputer riba RTX 3080 – AS$1,999 (~RM8,000)

Maklumat lanjut mengenai komputer riba yang menggunakan GPU RTX 3000 boleh dibaca di laman web rasmi Nvidia.
Ikuti kami di Facebook dan Instagram.
Saksikan kami di YouTube.


Homebois adalah salah satu pasukan yang tidak asing lagi di dalam permainan peranti mudah alih popular, Mobile Legends dan PUBG Mobile.
Terkini, mereka mengumumkan kemasukan Nyan Yan selaku hos dan pencipta kandungan bagi pasukan itu.

Nyan Yan atau nama sebenarnya Eyan Raihan kerap melakukan penstriman MLBB, PUBG Mobile dan juga Wild Rift. Gadis jelita yang selesa berhadapan dengan kamera ini mempunyai 30 ribu pengikut setakat ini.
Kemasukan Nyan Yan di dalam Homebois pasti akan memantapkan lagi nama Homebois di kalangan peminat baru dan lama. Selain itu, peluang ini juga akan meraih lagi peminat baru untuk Nyan Yan di pelantar Facebook Gaming.
Foto: Nyan Yan


Pasukan 10s Gaming Frost adalah salah satu pasukan Kejohanan Dunia Mobile Legends M1 dan M2 sebelum ini. Mereka membawa masuk meta support Rafaela pada edisi pertama dan berjaya memberikan kejutan kepada para penonton di Axiata Arena, Bukit Jalil ketika itu.
Terkini, Obuyan mendedahkan bahawa negara Jepun tidak menerima sebarang acara kelayakan bagi Kejohanan Dunia M3.

View this post on Instagram

A post shared by obuyan.TV (@obuyan.tv)

Beliau membuat kenyataan “Bilakah tarikh pusingan kelayakan untuk M3 di Jepun? Tidak ada sebarang info buat masa ini. Selepas M2 tamat, semua kejohanan rasmi tiada di dalam senarai. Adakah Jepun sudah disisihkan?” ujarnya.
Kejohanan Dunia, M3 semakin hampir ke garisan permulaan, adakah Jepun tidak akan menerima undangan untuk ke pentas dunia kali ini?
10s Gaming Frost adalah salah satu pasukan yang berjaya memberikan saingan hebat meskipun kalah di tangan pasukan Alter Ego di peringkat lower bracket playoff di M2.
Terdahulu, salah seorang pemain mereka, Shina membuat keputusan untuk meninggalkan pasukan itu.
Kejohanan Dunia, M3 menyaksikan 16 pasukan akan bertanding untuk merebut gelaran juara dan wang hadiah lumayan terkumpul sebanyak AS$800 ribu (RM3.3 juta).
Foto: 10s Gaming Frost


Dua pasukan Counter Strike: Global Offensive (CS:GO) terbaik di rantau Asia Pasifik, Grayhound dan Alpha Red bakal menyajikan pertarungan cukup sengit untuk peminat permainan ini yang sekarang menyaksikan Grand Final Omen Challenger Series 2019,
Kejohanan ini mengumpulkan hadiah wang tunai terkumpul RM208,0000 yang dipertandingkan kepada 12 pasukan CS:GO di rantau Asia Pasifik termasuk Malaysia.

Grayhound antara skuad yang pernah menyertai Major CS:GO manakala Alpha Red pula boleh dikatakan sangat konsisten sepanjang peringkat kumpulan, tiada kekalahan.
Saksikan livestream di Facebook rasmi Omen By HP sekarang untuk pertarungan penuh BO3.
Berita lanjut menyusul..


Tamat sudah perjuangan pasukan CS:GO negara, FrostFire di Omen Challenger Series 2019 apabila gagal menduduki kedudukan kedua terbaik dalam peringkat kumpulan yang berlangsung sejak semalam.
Kejohanan itu mengumpulkan 12 pasukan CS:GO terbaik di rantau Asia Pasifik berentap merebut hadiah wang tunai terkumpul RM208,000.
Malaysia ketinggalan tiga mata untuk melepasi skor diperoleh skuad Filipina yang memungut keseluruhan lapan mata.
Kapten pasukan, Aiman Azham bagaimanapun positif dengan kekalahan itu.
“Kami memang nak menang dan sudah berikan persembahan terbaik,” katanya.
Meskipun tewas, FrostFire berjaya mendapat kemenangan bersih ke atas skuad Taiwan, AHQ semalam 2-0.
Mengulas perlawanan sebentar tadi, kata Aiman, pasukan Australia, Grayhound mempunyai pemahaman lebih baik membabitkan peta.
“Grayhound lebih tahu untuk memahami peta yang dimainkan dan menggunakan kelebihan itu ke atas kami.
“Kami akui, kesilapan pada posisi masih boleh diperbaiki. Ini kerana kami banyak tersilap tempat dan tidak membuat rotasi ke tempat bom dengan betul.
“Tapi dari segi kemahiran individu (menyasar pemain) dan sebagainya, kami boleh menyaingi mereka,” katanya. Setakat ini, Grayhound berada di kedudukan ke-18 dunia mengikut ranking dari HLTV.

Banyak lagi perlu diperbaiki

Bercakap mengenai latihan, mereka berlatih dengan jangka masa lebih lama iaitu lapan hingga 10 jam namun mengakui ada terlepas pandang beberapa perkara.
“Kami berlatih lama tapi bagi pasukan lain, mereka mengambil masa lebih sekejap namun mempelajari perkara baru dan cuba memperbaiki kesilapan lama. Tapi tidak bagi kami,” katanya.
Aiman juga berkata, penganalisa adalah individu yang sangat diperlukan dalam sesuatu pasukan.
“Penganalisa boleh ‘membaca’ gaya permainan pihak lawan dan membuat analisa untuk kelemahan mereka.
“Jadi kalau sesebuah pasukan itu selalu masuk pertandingan, semestinya posisi ini sangat diperlukan. Persediaan awal adalah sangat penting berbanding melakukan kesemua itu (membaca gameplay) ketika sedang dalam perlawanan,” katanya.

Keseluruhan pertandingan sangat memuaskan

Sementara itu, bagi Shamir Zaman atau Subbey, dia merasakan pertandingan Omen Challenger Series 2019 ini adalah memuaskan berbanding acara lain.
“Saya rasakan pertandingan ini menarik kerana kebajikan pemain dijaga. Memang selesa bertanding dengan spesifikasi PC yang mantap.
“Ini antara pengalaman yang cukup bagus buat saya,” katanya.
Pada usia 22 tahun, Shamir menjadikan kerjaya ini (pemain profesional CS:GO) sebagai kerjaya tetap.
“Walaupun saya mengambil Diploma dalam bidang masakan, saya rasakan game adalah hobi yang memang saya minat.
“Jadi saya fikir apa salahnya kalau ada peluang, ambil saja dan cuba cabar buat sesuatu yang saya mahir juga,” katanya.
Aiman dan Shamir juga berpendapat pemain CS:GO di Malaysia kini mempunyai perjalanan karier agak stabil berbanding beberapa tahun lepas.
“Berbanding dulu, kami tidak dibayar gaji untuk bermain namun kini, sudah ada fasiliti dan sebagainya sama seperti pemain di luar negara,” katanya.
FrostFire juga mengucapkan terima kasih kepada peminat yang menyokong perjalanan mereka sepanjang berada di Omen Challenger Series 2019 ini dan berharap kesilapan dapat diperbaiki untuk memberikan mutu persembahan lebih baik pada masa depan.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Omen Challenger Series 2019 hari kedua diteruskan semalam yang mana menyaksikan pasukan Malaysia, FrostFire gagal mendapatkan slot ke playoffs manakala empat pasukan lain sudah pun mara dan akan berlawan pada hari ini.
Artikel berkaitan: Perjuangan FrostFire berakhir

Di kumpulan A, pasukan Thailand, Alpha Red tidak memberi peluang kepada mana-mana pasukan, memenangi kesemua 10 peta yang dimainkan. Posisi dan strategi digunakan mereka ternyata berhasil biarpun pasukan kuat lain seperti Absolute tetap tidak mampu menyaingi mereka di peringkat kumpulan ini.

Selain itu skuad dari Jepun, Absolute juga terus menyinar di peringkat kumpulan, hanya tewas berdepan Alpha Red dalam 10 peta dimainkan.

Di kumpulan B pula, pasukan Grayhound yang kini menduduki tangga ke-20 dunia mengikut rekod HLTV juga mara ke playoffs. Mereka adalah satu-satunya pasukan bertanding yang pernah menyertai Major sebelum ini.
Jadi prestasi mereka tidak boleh disangkal lagi dalam peringkat kumpulan.
Sementara itu, Bren Esports dari Filipina pula tidak kurang hebatnya memberi saingan dengan rekod 7-3 menang kalah.

Mereka akan bertarung menentang Alpha Red pada perlawanan pembukaan hari terakhir pada jam 11:30 pagi nanti (waktu Malaysia).
Untuk info lanjut dan segala info mengenai Omen Challenger Series 2019, boleh ke Twitter kami dan Facebook.
Saksikan livestream di Facebook rasmi Omen By HP.


Omen Challenger Series 2019 adalah kejohanan terulung CS:GO yang mengumpulkan 12 pasukan terbaik di serata Asia Pasifik berentap merebut hadiah wang tunai RM208,000. Ia diadakan di Jakarta Convention Center, Jakarta, Indonesia.
Semalam, hari pertama sudah berakhir menemukan dua pasukan menggungguli peringkat kumpulan masing-masing. Menariknya, pasukan Malaysia, FrostFire juga memberikan saingan cukup hebat dalam tiga perlawanan semalam.
Baca lanjut untuk breakdown prestasi pasukan bertanding.

Alpha Red mendominasi, Grayhound mengikuti rapat

Seperti biasa, negara yang popular dengan first-person shooter (FPS), Thailand menggunguli carta dengan 9 mata. Alpha Red mendominasi peringkat kumpulan Group A dengan kemenangan bersih 2-0 ke atas Ikarus, Let’s Quit dan Absolute.
Selain itu, Grayhound dari Australia juga tidak kurang hebatnya dengan kemenangan 2-0 ke atas pasukan India, NASR Esports namun menerima mata seri berdepan Laze (Singapura) dan Bren (Filipina) dalam perlawanan format best of 2.

FrostFire masih cemerlang

Sementara itu, di Group B, wakil negara, FrostFire berpuas hati di kedudukan tempat ketiga dengan lima mata. Mereka mendapat kemenangan cemerlang 2-0 ke atas skuad AHQ dari Taiwan namun seri berdepan NASR dan Bren.
Pengurus pasukan, Andrew Chen berkata, mereka tidak mengharapkan apa-apa yang luar biasa dalam kejohanan ini sebaliknya bertarung seperti biasa.
“Tiada expectation tinggi, mereka ke sini untuk menunjukkan mutu permainan yang baik.
“Sebelum ini, tiada persiapan begitu rapi untuk menghadapi OCS tapi setakat ini (hari pertama), mereka pamer prestasi yang baik,” katanya.
Hari ini, FrostFire akan berdepan Grayhound pada jam 10 pagi dan Laze pada jam 1:30 petang. Bagaimanapun, perlawanan mereka tidak akan distrimkan di Facebook bagi memberi ruang kepada pasukan lain.
Ayuh kita beri sokongan kepada mereka!
Untuk menyaksikan perlawanan antara NASR vs Laze dan Absolute vs Lets Quit, saksikan detik ini di Facebook page rasmi Omen By HP! Jangan ketinggalan!
Peringkat kumpulan hari ini akan berakhir dan kita akan menyaksikan empat pasukan manakah akan berjaya ke playoffs.
FOTO: Omen by HP / Facebook


Octopath Traveler antara permainan yang menjadi kegilaan peminat RPG dari Square Enix.
Kini mereka mengumumkan judul baharu yang akan dilancarkan di pelbagai platform dan bukannya di Nintendo Switch sahaja. Ia akan tiba pada 24 Februari tahun depan di PC, PlayStation 4, PlayStation 5 dan semestinya Switch.

Octopath adalah permainan yang mana pemain boleh mengawal sehingga empat watak dalam perlawanan dan setiap karakter mempunyai latar belakang dan kisah mereka yang tersendiri.
Setiap karakter ini perlu dicari dan perjalanan anda akan ditemukan dengan karakter-karakter lain pada akhirnya.
Pada judul kedua ini, mereka masih mengekalkan lapan kelas sedia ada namun kali ini ada penambahbaikan dari segi grafik tapi mereka juga menukar jantina dan lakon suara bagi setiap karakter.


Permainan RPG Square Enix, Octopath Traveler nampaknya akan menerima versi peranti pintar yang berjudul Octopath Traveler: Champions of the Continent.
Bagaimanapun, ia hanya akan dilancarkan di pasaran Jepun saja pada 28 Oktober ini untuk iOS dan Android.
Champions of the Continent akan menempatkan pemain dalam satu perlawanan sistem giliran (turn-based) melawan tiga antagonis.
Dari segi gaya permainan, ia akan sama seperti Octopath Traveler yang asli. Setakat ini, tiada pengumuman rasmi bila versi global akan dilancarkan.


Siapa sangka, selepas sekian lama, akhirnya organisasi e-sukan Eropah, OG melepaskan pasukan Dota 2 ‘junior’ mereka iaitu OG.Seed. Pasukan itu pada mulanya diambil pada November 2019 untuk digilap dan dilatih menjadi pasukan tier pertama.
Bagaimanapun, wabak COVID-19 yang memberi impak besar pada landskap e-sukan banyak mempengaruhi keputusan ini. Walaupun kejohanan playoff ditukar kepada dalam talian, kebanyakan pasukan mengalami kesukaran untuk berlatih bersama di satu lokasi bootcamp yang sama.
Biarpun OG.Seed dilihat tak sama prestasinya dengan OG untuk mendapatkan slot ke The International 10, mereka masih mahu membentuk pasukan ini ke tahap lebih baik di bawah didikan pemain berpengalaman.

Farewell OG.Seed!
 We would like to thank all our OG.Seed players for their great work, commitment and friendship.
 We are extremely proud to see how you’ve evolved and how much progress you’ve made.
 🌱 Read more: https://t.co/psNqnwQ968#DreamOG pic.twitter.com/jYGxSqzTv7
— OG (@OGesports) June 8, 2020

Bagaimanapun, status pemilikan ke atas lebih dua pasukan bagi satu organisasi adalah dilarang bagi beberapa pertandingan dan ini menyebabkan OG menemui jalan buntu dalam penyelesaian.
Oleh itu, memandangkan OG.Seed tidak dapat bertanding dalam kejohanan sama dengan OG, mereka terpaksa melepaskan pasukan junior itu namun dalam masa 30 hari sebelum dilepaskan sepenuhnya pada 1 Julai ini.
“Tidak hanya terhenti di situ, kami akan gunakan waktu yang ada dalam tempoh itu untuk mencari mereka ‘rumah’ yang baru,” kata OG dalam satu kenyataan rasmi.

Would also like to give a huge shoutout to @OG_BDN0tail @Ceb @FollowSockshka @charliedebs and rest of @OGesports who helped us to become better dota players and better people overall. Cya in the battlefield.
— Peksu (@Peksudota) June 8, 2020

Ini semestinya berita mendukacitakan buat peminat Dota 2 yang sudah lama mengikuti perjalanan OG.Seed. Namun, landskap kompetitif yang kian merubah memaksa keputusan ini dibuat.
Sumber: VPEsports


Organisasi e-sukan yang terkenal dengan barisan pemain e-sukan dengan pendapatan tertinggi di dunia, OG mengumumkan satu lagi skuad baru Counter Strike: Global Offensive (CS:GO).
OG sebelum ini hanya mempunyai skuad Dota 2 yang menjadi dua kali juara dunia (The International 2018 dan The International 2019).
Tulis OG dalam satu kenyataan, mereka memilih CS:GO kerana ia antara e-sukan yang mempunyai pengalaman menonton paling seronok selain tahap kompetitif di luar jangkaan dan taktik serta strategi yang tiada hadnya. Mereka juga berminat dengan komuniti dan ekosistem yang tersedia oleh permainan PC ini.
OG CS:GO Roster:
Nathan Jordan “NBK-“ Schmitt
Aleksi Antti Kaarlo “Aleksib” Virolainen
Valdemar Bjørn “valde” Vangså
Issa Sameer Issa “ISSAA” Murad
Mateusz ”mantuu” Wilczewski
Organisasi Eropah ini juga berharap peminat terus memberi sokongan kepada mereka dalam arena CS:GO pula.
(Sumber: OG)


Juara berturut-turut The International 8 dan 9, OG Esports berjaya menempah tiket ke Bucharest untuk bertanding dengan 15 pasukan yang lain di dalam kejohanan dunia, The International 10.

OG Esports berjaya memenangi kelayakan Eropah Barat selepas menghantar pulang Team Nigma. Team Nigma dikatakan pesaing terkuat OG di dalam perlawanan kelayakan itu. Namun begitu, pasukan OG sangat berdisiplin dan tidak memandang rendah ke arah pasukan lawan berjaya memberikan memberikan mereka kemenangan.
Seterusnya, mereka bertemu kembali dan menewaskan Tundra Esports di pusingan akhir kelayakan selepas tewat di pusingan final upper bracket. Pusingan akhir perlawanan itu menyaksikan kedua-dua pasukan bermain sebanyak lima perlawanan.
OG berjaya mendapatkan kemenangan di perlawanan kedua, keempat dan kelima. Meskipun berdepan dengan Winter Wyvern yang digunakan oleh Nine di perlawanan terakhir, OG langsung tidak gentar dan memberi kepercayaan kepada Sumail dan Topson.
Sumail menggunakan Templar Assasin dengan mata bunuh sebanyak 14 membuatkan pasukan Tundra Esports melupakan hasrat mereka bermain di The International 10.
Mampukah OG mengulangi kejayaan mereka di dalam The International 10 kali ini bersama Sumail? Ia pasti sangat menarik untuk disaksikan.


Perlawanan peringkat Grand Final ESL One Malaysia 2022 menyaksikan pasukan kegemaran ramai iaitu OG akan menentang Team Aster.
Di perlawanan pertama, pasukan OG mendominasi dengan pemilihan Shadow Fiend dan Bristleback sebagai core.
Rotasi dan corak permainan yang hebat ditunjukkan oleh OG di perlawanan pertama memberikan mereka kemenangan.
Perlawanan kedua diteruskan lagi dengan pemilihan Techies oleh pasukan OG untuk menentang Team Aster.
Team Aster menggunakan Phantom Assasssin dan perlawanan begitu sengit selepas PA berjaya mendapatkan barang core yang diperlukan.
Namun begitu, selepas pasukan OG berjaya menghentikan kemaraan Phantom Assassin dengan pembelian Hex maka pasukan OG berjaya mendapatkan kemenangan.
Pasukan OG semakin kuat di perlawanan ketiga dengan penggunaan Pit Lord yang sangat hebat oleh ATF.
OG meneruskan asakan demi asakan terhadap pasukan Team Aster untuk menjadi juara ESL One Malaysia 2022.
Tahniah diucapkan kepada pasukan OG, mereka bawa pulang AS$175 ribu (RM780 ribu).


Ohaiyo sah meninggalkan LFY, jadi free agent untuk sementara waktu. Eh, betul ke apa yang korang baca ni?
Ya, selepas LGD Forever Young gagal mempamerkan prestasi memuaskan di Bucharest Major, Khoo” Ohaiyo” Chong Xin ditendang keluar dan terpaksa mencari team lain sekali lagi. Ini bukanlah kali pertama Ohaiyo digugurkan kerana sebelum ini beliau pernah ditendang keluar dari Fnatic selepas berkhidmat selama hampir 3 tahun.
Lebih mengejutkan, LFY memanggil kembali offlaner mereka, He “Inflame” Yongzheng untuk menyertai pasukan . Inflame sebelum ini berhenti sekejap bermain kompetitif kerana ada konflik selain berdepan masalah kesihatan.
Ohaiyo bukan saja main tak sampai 2 bulan untuk LFY tapi juga gagal memenangi mana-mana kejohanan Major dan di Bucharest Major menyaksikan prestasi mereka sangat tak memuaskan. LFY gagal meraih walau satu kemenangan di peringkat kumpulan dan ia memberi kesan kepada kedudukan mereka dalam Dota Pro Circuit.
Dalam satu temubual bersama VPesports, Pengurus LFY, Pan Fei menjelaskan hal ini. Kata beliau, masalah komunikasi menyebabkan Ohaiyo sukar untuk bekerjasama.
“Bahasa Cina beliau dah bagus untuk percakapan hari-hari tapi bila dalam bab berkomunikasi dalam permainan, beliau tak biasa dengan cara skuad China berkomunikasi. Disebabkan itu, dia banyak kali gagal untuk berkomunikasi dengan ahli lain.” – Pan Fei.
Ohaiyo juga mungkin akan sertai team lain tak lama lagi. Jika masalah bahasa menjadi isu di sini, pada pendapat penulis beliau sesuai untuk skuad Eropah kerana tiada masalah berbahasa Inggeris ataupun belajar bagaimana pasukan China biasa berkomunikasi.
LFY bertanding dalam DPL Top major semalam dan akan menyertai kelayakan EPICENTER XL dan StarLadder i-League tak lama lagi.
Sumber: VPEsports


Susulan dari kemenangan yang menakjubkan ke atas pasukan ONIC PH. Blacklist International berjaya menjadi juara Kejohanan Dunia M3 dengan kemenangan 4-0.
Mereka memecahkan rekod apabila mendapat kemenangan dengan skor sebegitu yang belum pernah didapatkan ketika edisi 1 dan 2.
Oheb selaku MVP sepanjang M3 membawa pulang US10 ribu (RM42 ribu) dengan persembahan yang begitu menarik menggunakan Alice, Harith, Natan dan juga Beatrix.
Di dalam sesi temubual selepas menjadi juara M3, Oheb menyatakan beliau mahu Estes mendapat skin ekslusif untuk Kejohanan Dunia M3 kali ini.
Menurut beliau, Estes adalah hero yang berjaya membawa mereka melangkah sejauh ini dari MPL PH musim ketujuh. Kita dapat lihat ketika mereka draft Estes juga sukar untuk ditewaskan dan banyak pasukan yang terpaksa respect ban hero itu.
Sebelum ini, Harith mendapat skin untuk M1 bagi EVOS Legends manakala Lancelot menjadi pilihan Bren Esports untuk skin M2.
Adakah Estes akan mendapat skin M3 kali ini? Kita bakal saksikan tidak lama lagi.
Foto: Deviantart, Makinig


Pemain dari Filipina iaitu OhMyV33nus menjelaskan tentang bagaimana pemain import dari Filipina mampu membantu pasukan Indonesia menjadi lebih baik ketika ditemu bual oleh ONE Esports baru-baru ini.
Menurutnya, pasukan Indonesia menjadi bertambah hebat selepas membawa masuk pemain import dari Filipina.
“Pasukan Indonesia menjadi bertambah baik selepas mereka membawa masuk pemain import dari Filipina. Saya rasa mereka menggunakan pemain import itu untuk menambahbaik kemahiran makro mereka.
“Perkara ini dapat dilihat pada pasukan ONIC Esports dan Geek Fam,” ujarnya kepada ONE Esports Filipina.
OhMyV33nus juga memuji corak permainan Baloyskie dan Kairi yang bertambah baik.
“Bagi saya, corak permainan Baloyskie ada sinergi yang sangat baik bersama pasukan Geek Fam. Kami pernah berada dalam pasukan yang sama, jadi memang saya dapat lihat prestasinya meningkat di Indonesia.
“Untuk Kairi pula, tahniah di atas kemenangan ke atas MPL ID dan juga MPLI. Dia sudah meningkatkan corak permainannya menjadi lebih baik dari sebelum ini,” akhirinya.
Terdahulu, pasukan Blacklist International mengalami upset di Kejohanan Jemputan Mobile Legends (MPLI) 2022 di mana mereka tewas di tangan pasukan Geek Fam dengan skor 0-2.
Kekalahan itu menjadi kejutan kepada para peminat yang menyangkakan juara dunia itu bakal beraksi di pentas akhir.
Sumber dan foto: ONE Esports


Johnmar Villaluna atau OhMyV33nus yakin akan berjaya menempah slot ke kejohanan dunia Mobile Legends, M4 bersama pasukannya, Blacklist International dan menunjukkan skin terbaru Estes Blacklist International.
Pada satu penstriman langsung pada 16 Ogos, mereka menunjukkan skin itu kepada peminat dan mempamerkan efek kuasanya dalam permainan.
Kini, skin itu mula dijual pada harga asal 899 Diamonds. Estes menggunakan persalinan yang bertemakan warna hitam dan putih berserta hiasan berlian. Karakter berambut putih ini sinonim dengan V33nus yang juga kapten skuad Filipina itu.
“Kami berterima kasih kepada peminat yang sudah membeli skin ini.
“Sokongan anda memberi inspirasi kepada kami untuk lakukan yang terbaik musim ini dan membawakan prestasi terbaik dalam setiap perlawanan jadi kami boleh mewakili negara ke M4 dan menggunakan skin signature ini,” kata Johnmar.
Dua pasukan dari MPL Filipina musim kesepuluh akan bertanding di M4 di Jakarta, Indonesia pada 1 Januari hingga 15 Januari 2023.
Setakat minggu kedua, Blacklist masih lagi menduduki tangga teratas carta.


OlliOlli World adalah permainan aksi papan luncur, dijadualkan akan dilancarkan pada 9 Februari buat platform PlayStation 5, PlayStation 4, Xbox Series X|S. Xbox One, PC melalui Steam dan Nintendo Switch.

Roll7, pembangun OlliOlli World, menyatakan permainan ini sebuah permainan aksi yang merentasi dunia 3D yang menarik dan aneh, sementara menyelesaikan misi dan cabaran selain bertemu-rakan rakan baharu.

“Anda boleh menyesuaikan karakter anda tersendiri, helah dan gaya permainan sementara meneroka di setiap peringkat dengan pelbagai laluan yang disediakan,” kata Roll7.
“Anda juga boleh mencabar dunia di League atau rakan-rakan anda untuk saingi helah papan luncur terbaik anda.”
OlliOlli World kini boleh dibuat tempahan di eShop Switch, Steam, PlayStation dan Xbox dengan harga sekitar RM95.00 bagi versi biasa dan Edisi Rad dengan harga RM143.00.
Sumber: EuroGamer.


Artikel ini ditulis oleh Haikal Johari.
Roll7 akan mengeluarkan expansion baharu untuk OlliOlli World yang diberi nama sebagai OlliOlli World: Finding the Flowzone pada 3 November ini.
Ini adalah expansion kedua dan terakhir untuk permainan video yang menerima pujian daripada pelbagai kritik.
Expansion ini akan tersedia secara digital di platform Nintendo Switch, Playstation 4 dan 5, Xbox dan PC.
OlliOlli World: Finding the Flowzone dijual dengan harga RM 39 manakala permainan asasnya, OlliOlli World boleh dibeli dengan harga RM 95 di Steam.
Anda juga boleh membeli bundle siri ini yang diberi nama OlliOlli World Rad Edition dimana ia akan mempunyai permainan asasnya dan tiga expansion iaitu OlliOlli World: VOID Riders, OlliOlli World “Close Encounter Skate Deck” dan expansion terbaharu, OlliOlli World: Finding the Flowzone.
OlliOlli World adalah judul ketiga dalam siri OlliOlli, sebuah platform aksi papan selaju di mana anda boleh bertemu dengan pelbagai karakter serta bermain papan selaju dan menjelajah dunia Radlandia.
Expansion OlliOlli World: Finding the Flowzone mengisahkan tentang Radmospheric Three yang mahu menghalang B.B Hooper untuk memanipulasi sebuah kota yang tersembunyi di atas langit.


Personaliti e-sukan tanah air, Ombong Haha menyatakan hasrat untuk membuka kafe pitstop di Sabah bagi membuka mata kerajaan negeri itu.
Katanya menerusi sebuah hantaran Instagram Story semalam, pembukaan kafe itu akan membuka mata yang e-sukan, bidang penstriman dan pencipta kandungan mampu memberi impak besar.
“Ia juga akan membantu atlet Sabah serta pencipta kandungan dan streamer dengan menubuhkan hab e-sukan di Sabah.
“Tempat ini juga boleh memupuk dan mencungkil bakat atlet dengan mengadakan pelbagai kejohanan e-sukan atau ekspo dan festival,” tulisnya.
Dia juga menyatakan pembukaan kafe itu dapat meningkatkan industri pelancongan bagi warga asing mencuba makanan tempatan. Malah baginya, pembukaan kafe ini adalah satu kejayaan peribadi dengan berbakti kepada orang lain sebagai seorang anak Sabah.

Di satu hantaran lain, Ombong juga mengatakan dia berminat untuk meneroka bidang yang lain selain streaming.
“Untuk tahun ini, saya masih perlu stream kerana baru melanjutkan kontrak. Ada setahun lagi anda akan lihat saya di page Ombong Haha,” tulisnya lagi.
Selama empat tahun berkecimpung dalam bidang penstriman, dia juga sangat menyayangi kariernya dan bidang ini menjadi asbab membuka banyak pintu rezeki buatnya.

Foto: Facebook Ombong Haha


Salah satu organisasi e-sukan yang paling terkenal di Filipina, Omega Esports, secara rasmi membubarkan pasukan Wild Riftnya.
Menerusi ciapan di Twitter rasmi mereka, organisasi itu mendedahkan bahawa ia akan melepaskan empat ahli skuad Wild Rift yang masih tinggal dan secara rasmi keluar dari arena e-sukan Wild Rift.

We’d like to take this time to thank our LOL: Wild Rift squad for all their efforts in representing the Omega Esports banner.#OneShotOmega #SmartAko #SmartOMG #OMGWR pic.twitter.com/MadxsfknGb
— Omega Esports #OneShotOmega (@OmegaEsportsPH) October 26, 2021

Omega Esports adalah salah satu perintis kepada bidang esukan Wild Rift di Filipina. Pasukan ini memenangi kejohanan untuk acara sukan Riot Games yang dipacu komuniti dan rasmi seperti Wild Rift Asia Brawl 2021, Bit Wars Open Qualifier #2, Zenith Open Asia Spring dan the Philippines Pro Gaming League (PPGL) Summer Split: Luzon Wilayah Selatan.
Namun, pasukan Wild Rift Omega Esports gagal melayakkan diri ke Wild Rift Southeast Asia Championship 2021 selepas hanya menduduki tempat ke-4 dalam PPGL 2021 Fall: Playoffs. Tidak lama selepas itu, jurulatih pasukan Singapura John ‘Glaceox’ Lim meninggalkan pasukan bersama dua pemain pro Jaiby ‘JLC’ Paglingayen dan John Loyd ‘Impressive’ Dela Cruz.
Asalnya, peminat bersangka bahawa mereka ingin merombak barisan pemain mereka, tetapi nampaknya pasukan itu melepaskan baki pemain yang masih berada di barisan pemain aktif seperti Miguel “Arisen” Vincent Pison, Maynard “Arise” Limon, Gerald “Taymlaps” Bermundo, dan Ronel “Stronger” Tan.
Setakat ini, pasukan itu tidak menjelaskan punca pembubaran pasukan Wild Rift itu.


Omega Striker adalah permainan yang memberi fokus  jaringan gol dengan 3 lawan 3 yang penuh pantas dan penuh kuasa.
Seolah-olah bermain bola sepak seperti anime Inazuma Eleven.

Omega Strikers mempunyai pelbagai jenis karakter yang digelar Strikers.

Setakat ini hanya 10 Strikers diumumkan dan setiap Strikers mempunyai personaliti dan kuasa yang berbeza untuk menggangu musuh dan menjaringkan gol.

Permainan ini dibina dari studio Odyssey Interactive yang mempunyai bekas bekerja hebat dari Riot Games.

Permainan ini juga bakal mempunyai rentas pelantar dan berkemungkinan besar akan mempunyai versi mudah alih dan konsol.
Permainan ini boleh dimuat turun di Steam secara percuma.


Selepas kejayaan mempamerkan budaya Malaysia di dalam permainan debut No Straight Roads, Metronomik kali ini mengumumkan permainan baharu mereka yang turut berasaskan audio, Ondeh-Ondeh.

Tetapi sedikit berbeza berbanding dunia psychedelic No Straight Roads, dunia Ondeh-Ondeh lebih berlatarkan dunia penuh fantasi dan aneh di samping masih mempamerkan persona milik Metronomik.
Daim Dzainuddin, Pengarah Kreatif berkata, dengan No Straight Roads, pasukan mereka tampil dengan persembahan yang bombastik. Kali ini, melalui Ondeh-Ondeh mereka  mengeluarkan elemen letupan daripada permainan sebelum ini dan membawakan elemen yang lebih unik buat para peminat dan pemain.

Seperti permainan sebelum ini. Metronomik akan membawakan pengembaraan yang manis buat peminat dengan menampilkan kisah yang mempunyai jalinan yang cukup cantik bersama pengembaraan, seni dan budaya Malaysia.
Daripada permainan yang diperlihatkan melalui iklan acah awal, Ondeh-Ondeh kelihatan seperti permainan pengembaraan yang mengingatkan kepada permainan eksklusif PlayStation, Tearaway.
Apa-apa pun kita sama-sama nantikan perkembangan terbaru Ondeh-Ondeh kelak.
Artikel ini diterjemah dan disunting daripada IGN SEA.


ONE Championship menempah masuk ke gelanggang esports pula.
Sebuah organisasi media sukan seni mempertahankan diri campuran (MMA) terkenal, ONE Championship melancarkan ONE eSports untuk menghasilkan kejohanan esports terbesar dunia digelar sebagai eSports Championship Series. ONE eSports juga memeterai perjanjian persefahaman bersama Dentsu Inc., Razer, dan Singtel.
ONE Championship akan suntik pelaburan sebanyak USD$50 juta dengan hasil persefahaman bersama pemain utama dalam industri esports di rantau Asia. Kejohanan esports akan menampilkan pelbagai game popular esports merentasi Asia dan akan dijayakan seiring bersama-sama kejuaraan ONE Championship pada tahun 2019.

Sejak awal tahun ini, ONE Championship sudah umum 30 acara seni mempertahankan diri bertaraf global untuk negara Asia seperti Kuala Lumpur, Singapura, Bangkok, Tokyo, Seoul, Jakarta, Shanghai, Beijing, Manila dan banyak lagi.
ONE eSports akan menerbitkan kandungan esports dalam bentuk siaran langsung, dokumentari, rancangan realiti, rancangan majalah mingguan, highlights, blog video dan pelbagai kandungan menerusi penyiaran media global yang akan disiarkan ke 138 negara.
Demetrious “Mighty Mouse” Johnson
Selain itu, bekas juara UFC Flyweight dan seorang gamer tegar, Demetrious “Mighty Mouse” Johnson dilantik sebagai duta utama (Chief Brand Ambassador) untuk ONE eSports.
Dentsu, sebuah agensi pengiklanan antarabangsa berpengkalan di Jepun akan bertanggungjawab untuk menarik minat game developer dari Jepun untuk kejohanan ONE eSports. Jadi, mungkin kita akan melihat fighting game popular seperti Street Fighter, Tekken, Guilty Gear dan macam-macam lagi di kejohanan nanti!
Razer akan berkongsi pengalaman mengendalikan acara esports melalui eSports Mogul dan menyediakan Razer Pay sebagai satu platform bayaran untuk tiket kejohanan ONE eSports & barangan cenderamata. Kejohanan ini juga akan menampilkan atlit Team Razer eSports dan ONE Championship untuk mempromosikan ke peminat MMA dan gamers seluruh Asia.
Singtel pula akan menyediakan kemudahan talian yang luas dengan capaian 700 juta pelanggan merentasi Singapura, Australia, Indonesia, Thailand, Filipina dan India untuk mempromosikan kejohanan ONE eSports.
Memetik kenyataan CEO ONE Championship, Chatri Sityodtong berkata kejohanan ONE eSports akan meraikan hero esports Asia di pentas antarabangsa, “Saya sangat berbesar hati untuk mengumumkan ONE eSports, sebuah kejohanan global eSports Championship Series. Kejohanan ini akan menggabungkan peminat seni mempertahankan diri dan gamers di Asia.”
Sementara itu, pengarah Content Business Design Center Dentsu, Shuntaro Tanaka merasakan kerjasama dengan ONE Championship mampu menjalinkan hubungan dalam industri esports yang berkembang pesat ini antara Jepun dan seluruh Asia. “Ini adalah peluang terbaik bagi ONE Championship dan Dentsu untuk menyertai ruang pasaran membangun di Asia dan menyediakan pelbagai platform kandungan untuk memperluaskan peluang bisnes dan jualan,” kata Tanaka.
Untuk mengetahui kejohanan ONE eSports, korang boleh layari laman rasmi ONE Championship atau pergi ke laman Facebook.


Anak syarikat ONE Championship (ONE), ONE Esports kini bekerjasama dengan Riot Games dan dilantik sebagai media rasmi untuk kejohanan Juara Asia Tenggara League of Legends (WCS) SEA yang akan berlangsung pada 23 April hingga 8 Mei ini.
WCS membabitkan negara dari Asia Pasifik iaitu Hong Kong, Indonesia, Malaysia, Filipina, Singapura, Taiwan, Thailand dan Vietnam. Empat pasukan yang memenangi kejohanan serantau ini akan mewakili Asia Pasifik di Kejohanan Global Icon di Eropah di mana pasukan akan bertanding dengan hadiah terkumpul AS$200,000 (RM854,000).
Sebagai sebahagian dari kerjasama ini, akan ada satu siri video Wild Rift terbitan ONE Esports iaitu WCS X ONE Presents: Rift Week yang akan terbahagi kepada lima episod mengenai WCS.
Ia akan merangkumi highlight kejohanan, temubual pemain, interaksi peminat dan banyak lagi. Malah, artikel terbitan ONE Esports akan merangkumi lima bahasa termasuk Bahasa Indonesia.
Terdahulu, pasukan SEM9 berjaya layak ke WCS Finals selepas menewaskan RSG di pusingan akhir WCS MYSG.
Selain itu, SEM9 turut melayakkan diri ke Sukan SEA 2021 sebagai wakil negara.
Nantikan info lanjut mengenai WCS Finals tak lama lagi.


ONE Esports dengan kerjasama Activision Blizzard kali ini menganjurkan sebuah acara khas, Warzone Heroes Showdown.
Warzone Heroes Showdown ini akan memperlihatkan strimer selebriti daripada negara-negara Asia Tenggara akan bersaing sesama sendiri di peta Call of Duty Warzone Pacific, Caldera yang akan dilancarkan secara rasmi 9 Disember ini.

Acara ini akan berlangsung selama dua hari iaitu pada 11 dan 12 Disember ini, 2.00 petang waktu Malaysia.
Ia juga akan melibatkan 17 streamer daripada negara Indonesia, Malaysia, Filipina dan Thailand yang mana mereka akan bersaing untuk mendapatkan sebahagian daripada hadiah terkumpul berjumlah AS$10,000 (RM41,500).

Bagi anda yang berminat untuk saksikan Warzone Heroes Showdown, anda boleh saksikan pada 11 dan 12 Disember ini, pukul 2.00 petang di saluran Facebook, Twitch, Twitter dan YouTube ONE Esports.
Untuk maklumat lanjut sila layari SINI.


Saitama kini menumbuk masuk ke dalam dunia video game!
Bandai Namco Entertainment mengumumkan sebuah game pertama untuk siri anime, One Punch Man berjudul One Punch Man: A Hero Nobody Knows. Game ini dibangunkan oleh Spike Chunsoft iaitu pembangun untuk Jump Force. Saksikan trailer pengumuman padu di bawah:

One Punch Man: A Hero Nobody Knows adalah game aksi fighting secara 3 lawan 3 yang menampilkan barisan karakter anime terkenal ini seperti Genos, Saitama, Hellish Blizzard, Speed-o’-Sound Sonic dan Mumen Rider.
Walaubagaimanapun, Bandai Namco tidak menjelaskan bagaimana game ini berfungsi dengan tumbukan maut Saitama berbanding dengan karakter lain. Mesti OP.
Setakat ini, tiada tarikh rasmi untuk One Punch Man: A Hero Nobody Knows yang bakal dilancarkan di PC (digital), PS4 dan Xbox One.
Ikuti kami di Facebook dan Instagram.
Saksikan kami di YouTube.
Sumber: Aksiz


Permainan video One Punch Man: A Hero Nobody Knows bakal dilancarkan pada 28 Februari 2020 untuk PC, PlayStation 4 (PS4), dan Xbox One.
Para peminat siri manga dan anime One Punch Man semestinya tidak sabar untuk mencuba permainan ini. Ia adalah sebuah permainan perlawanan yang dibangunkan oleh Spike Chunsoft dan diterbitkan oleh Bandai Namco Entertainment.

Saitama Dalam Permainan Perlawanan? Macam Tak Adil!
Foto: Polygon
Cara permainan A Hero Nobody Knows tidak jauh beza dengan siri permainan Naruto Shippuden: Ultimate Ninja Storm. Anda akan mengawal sekumpulan watak-watak dan bertarung dalam kawasan tiga dimensi.
Format perlawanan dalam permainan ini ialah 3v3 dan terdapat lebih daripada 20 watak yang boleh dipilih.
Ini permainan One Punch Man, oleh itu semestinya Saitama ialah salah seorang watak yang boleh dimain.
Persoalannya, bagaimana seorang watak overpowered yang boleh kalahkan semua musuh dengan hanya satu tumbukan dimasukkan ke dalam permainan perlawanan?
Jawapannya mudah, perkenalkan sebuah kelemahan yang ketara!
Dalam A Hero Nobody Knows, Saitama tidak boleh dimain serta merta apabila dia dipilih. Kumpulan yang memilih Saitama perlu menunggu selama 300 saat untuk Saitama tiba di kawasan perlawanan.
Pemain tidak semestinya perlu tunggu 300 saat. Mencatatkan combo yang tinggi ialah salah satu cara untuk mempercepatkan ketibaan Saitama.
Apabila Saitama sudah tiba di kawasana perlawanan, maka tamatlah riwayat kumpulan pihak lawan! Dia boleh menumpaskan semua watak lain dengan hanya satu tumbukan dan dia tidak boleh disakiti langsung.

Boleh Reka Hero Sendiri

Dalam mod single player permainan video ini, anda tidak akan bermain sebagai Saitama.
Dalam sebuah temuramah bersama TheSixthAxis, Yasuhiro Yahata, penerbit A Hero Nobody Knows, menerangkan bahawa keputusan ini dibuat kerana Saitama terlalu kuat untuk dijadikan watak utama.
Disebabkan hal itu, permainan ini memperkenalkan jalan cerita di mana pemain akan membuat watak sendiri. Terdapat pelbagai jenis pakaian dan barang hiasan yang boleh dipakaikan kepada watak anda.
Anda akan berjalan-jalan di sekitar kawasan bandar untuk mencari mission yang boleh dilakukan untuk membantu masyarakat sejagat. Untuk majukan diri dalam mod single player, anda perlu menyiapkan mission untuk menaikkan Hero Rank anda.
Bila sudah mencapai Hero Rank yang cukup tinggi, anda boleh melakukan mission yang lebih susah dan pergi ke kawasan-kawasan baru.
Antara perkara yang menyeronokkan dalam mod single player ialah watak anda akan terserempak dengan watak-watak dari siri One Punch Man seperti Saitama, Mumen Rider, dan ramai lagi.

Ada Hampir Semua Watak Dari Musim Pertama Anime

Seperti yang ditunjuk dalam banyak gambar promosi permainan ini, nampaknya watak Boros akan menjadi musuh utama.
Bagi mereka yang tidak pernah tengok anime One Punch Man, Boros ialah musuh terkuat yang dilawan Saitama dalam musim pertama anime tersebut.
Oleh itu, penulis menjangkakan jalan cerita permainan ini akan berakhir pada waktu yang sama musim pertama anime One Punch Man berakhir iaitu selepas kekalahan Boros.

One Punch Man: A Hero Nobody knows akan dilancarkan pada 28 Februari 2020 untuk PC (Steam), PS4, dan Xbox One.
Tak lama lagi kita boleh merasakan kuasa Saitama di hujung jari jemari kita!
Ikuti kami di Facebook dan Instagram.
Saksikan kami di YouTube.


Perlawanan Grand Final menyaksikan Sang Raja RRQ Hoshi akan berlawan dengan pasukan ONIC Esports untuk merebut gelaran juara MPL Indonesia musim kelapan.
Kedua-dua pasukan sudah berjaya menempah tiket ke M3 ketika ini, ONIC Esports mendahului dengan skor 3-1. Mereka hanya tinggal 1 sahaja lagi perlawanan untuk menjadi juara.
Namun begitu, pasukan RRQ Hoshi berjaya memberikan serangan balas dan mereka tidak mahu mengalah begitu kalah dengan begitu sahaja. Mereka berjaya memaksa pasukan ONIC untuk bermain perlawanan ketujuh.
Pasukan ONIC Esports kecundang pada minit awal perlawanan terakhir. Karina yang digunakan oleh Alberttt memberikan tekanan yang sangat hebat kepada mereka.
Akan tetapi, perlawanan di lane bawah pada minit ke-10 menjadi kunci kemenangan pasukan ONIC. Mereka berjaya menumbangkan Clayyy, Alberttt, R7 dan Vynnn untuk melakukan final pushing.
Xinnn yang cuba untuk recall mempertahankan base tidak berjaya kerana dihalang oleh Drian. Satu kemenangan yang cukup dramatik buat ONIC Esports.

View this post on Instagram

A post shared by MPL Indonesia (@mpl.id.official)

Tahniah diucapkan kepada pasukan ONIC, mereka berjaya membuktikan mereka mempunyai kualiti dan disiplin untuk menjadi juara musim kelapan.
Foto: ONIC Esports


Juara bertahan, Onic Esports merangkul kejuaraan MPL Indonesia (ID) selepas menewaskan EVOS Legends dengan skor 4-0.
Di dalam siri ini, bintang ONIC Esports, Kairi banyak menggunakan hero Assassin seperti Fanny, Hayabusa dan Lancelot.
Namun pada perlawanan kedua, dia menggunakan Grock sebagai hero jungle.
Semua perlawanan tamat sebelum minit ke-20 dan EVOS Legends tidak berjaya mengawal perlawanan seperti mana mereka lakukan semasa menentang Alter Ego dan RRQ.
Mid laner mereka, SANZ meraih gelaran Finals MVP selepas menunjukkan satu persembahan yang menarik sepanjang perlawanan di Grand Final.
Bukan itu sahaja, SANZ turut merangkul anugerah Regular Season MVP dan First Team sebagai Mid Laner.

Mereka menyapu bersih semua lawan mereka di pusingan playoffs dan menewaskan lawan tanpa tewas sebarang perlawanan.
Bukan itu sahaja, ONIC Esports hanya tewas satu perlawanan di Regular Season di mana mereka tewas di tangan RRQ.
ONIC Esports dan EVOS Legends akan mewakili Indonesia ke MSC 2023 yang akan berlangsung di Kemboja pada Jun 2023.


Team SMG baru sahaja menjadi juara MPL MY musim kelapan. Corak permainan yang begitu konsisten semenjak musim liga sememangnya harus diberikan pujian.
Kemasukan Lu Khai Bean (SaSa) dan James ke dalam pasukan sangat membantu mereka menjadi salah satu pasukan yang sangat kuat di dalam musim ini.
SaSa atau lebih dikenali sebagai Kazekage, salah seorang Kage di dalam ONIC Esports satu ketika dahulu adalah jaguh handalan yang berjaya membawa pasukan itu untuk menjadi juara musim ketiga MPL Indonesia.
Beliau adalah pemain import yang pertama menjadi juara untuk MPL Indonesia ketika itu bersama Udil, Antimage, Drian dan juga Psychoo. SaSa juga menjadi juara bagi MSC 2019 dan piala presiden 2019. Satu anugerah yang sangat bermakna buat beliau.
Selepas bergelar juara MPL MY musim kelapan, ONIC Esports membuat satu video tribute khas buat sasa untuk menghargai jasa beliau di dalam pasukan satu ketika dahulu.

Prestasi beliau di dalam MPL MY musim kelapan menggunakan marksman sangat menakjubkan dan kebolehan beliau mengawal hero seperti Bruno dan Clint mengejutkan para penonton ketika perlawanan akhir menentang Todak.
Tahniah sekali lagi diucapkan kepada SaSa kerana berjaya mendapat gelaran MVP dan menjadi pemain pertama yang berjaya memenangi MPL ID dan MPL MY semenjak debut beliau di arena kompetitif MLBB.


Untuk memudahkan para pembaca, penulis ingin berkongsi hero yang digunakan oleh setiap pemain pada perlawanan pertama:
REBELLION GENFLIX

Huba – Pharsa
Vall- Popol and Kupa
Jlonotwow – Esmeralda
Sugar – Natan
B1rul – Ruby

ONIC ESPORTS

Butsss – Tamuz
CW – Phoveus
Sanz – Ling
Kiboy – Chou
Drian – Lunox

PERLAWANAN PERTAMA
Permainan dimulakan menyaksikan Kiboy bermain secara agresif untuk menganggu farming Sugar, namun beliau berjaya ditangkap oleh B1rul dan Vall yang datang memberikan bantuan lalu berjaya mendapat first blood. Turtle pertama berjaya didapatkan pasukan Rebellion di atas tindakan Huba menggunakan feathered air strike tepat pada sasarannya. Onic Esports kehilangan 4 orang ahli di dalam pertarungan itu.

Rebellion Genflix terus mengganas, mereka mencari kill demi kill dan berjaya mendapatkan turret di bahagian bawah pada minit ke-3 permainan. Genflix sekali lagi memaksa pertarungan berlaku di kawasan turtle, Onic Esports berjaya merampas turtle kedua kali ini dan kedua-dua pasukan masing-masing kehilangan 3 orang ahli. Ianya suatu pertukaran yang menguntungkan pasukan Onic kali ini kerana Sanz berjaya menyelamatkan diri beliau.

Sanz terus mengganas selepas berjaya menumbangkan 3 orang ahli Genflix di turtle yang ke-3, beliau mendapatkan double kill menggunakan tempest of blades di bahagian atas sewaktu Sugar dan Jlo cuba untuk mempertahankan turret itu. Onic Esports berjaya mengambil semula momentum yang diperlukan dan mereka terus mendominasi untuk mengawal peta dan mencuri buff milik Genflix.

Lord pertama berjaya diambil pasukan Onic Esports tanpa sebarang gangguan, Genflix kian panik untuk mencari momentum bagi membalas kembali serangan pasukan Onic. Meskipun mereka mampu mempertahankan base mereka, Genflix tidak mampu menghalang Lord kedua yang sekali lagi berjaya diambil pasukan Onic. Onic kemudiannya memenangi perlawanan pada minit ke-17.

Untuk memudahkan para pembaca, penulis ingin berkongsi hero yang digunakan oleh setiap pemain pada perlawanan kedua:
REBELLION GENFLIX

Huba – Rafaela
Vall- Jawhead
Jlonotwow – Benedetta
Sugar – Cyclop
B1rul – Esmeralda

ONIC ESPORTS

Butsss – Balmond
CW – Kagura
Sanz – Ling
Kiboy – Popol and Kupa
Drian – Chou

PERLAWANAN KEDUA
Permainan kedua diteruskan dengan tindakan agresif Drian dan Kiboy mengepung orange buff yang bakal diambil oleh Sugar, susulan daripada itu, Vall menjadi korban dibunuh oleh Drian dan Kiboy berjaya ditumbangkan oleh Jlo yang datang memberikan bantuan. Pada minit ke-2, pertarungan berlaku di bahagian tengah lane selepas Drian memaksa fokus pasukan Genflix kepadanya sementara Sanz mengambil peluang itu untuk mendapatkan turtle dengan bantuan Butsss.

Onic Esports meneruskan momentum mereka apabila mendapat kill demi kill selepas turtle kedua berjaya didapatkan oleh mereka. Mereka cuba menguasai peta dengan kelebihan mobiliti yang dimiliki oleh Sanz. Pada minit ke-7 sahaja, Onic Esports sudah mempunyai kelebihan gold sebanyak 6 ribu. Mereka terus mengejar objektif dengan menghancurkan turret di bahagian bawah dan mengambil turtle ketiga. Kelebihan itu digunakan sebaiknya oleh Onic Esports untuk menumbangkan kesemua ahli pasukan Genflix di peta Land of Dawn.

Sanz terlalu kuat ketika ini, beliau berjaya menahan pasukan Rebellion dari mengambil Lord serta membunuh 4 ahli pasukan itu hasil dari bantuan rakan-rakannya. Onic Esport kemudiannya menamatkan permainan selepas Genflix gagal untuk mempertahankan base mereka dari serangan. Onic Esports berjaya memperolehi kemenangan bersih 2-0.


Pasukan Gergasi Indonesia, ONIC Esports menempah slot ke MSC 2023 selepas menewaskan Alter Ego dengan skor 3-0 di Upper Bracket Final di MPL Indonesia.
ONIC Esports sangat dominan di dalam ketiga-tiga perlawanan di dalam siri ini dan mereka tidak membenarkan Alter Ego bermain dengan cara permainan mereka.
Tiga hero iaitu Claude, Joy dan Faramis sudah dikenakan  ban keluar di siri ini.
ONIC Esports hanya kalah satu siri semasa musim liga dan mereka masih kekalkan rekod kemenangan dengan skor 3-0 di Playoffs menentang EVOS Legends dan Alter Ego.
Mereka akan berlawan dengan pemenang di Lower Bracket Final di antara Alter Ego dan EVOS Legends.
Salah satu pasukan ini akan bertemu semula dengan ONIC Esports di Grand Final dan cuba untuk membalas dendam selepas tewas di pusingan awal playoffs.


Lapan pasukan bertanding untuk mendapatkan tempat di peringkat playoff di dalam regular season MPL Indonesia musim ketujuh. Mereka yang berada di tempat ke 7 dan ke 8 akan disingkirkan untuk bermain di peringkat playoff.
Minggu terakhir penentuan ini menyaksikan pasukan Geek Fam dan Aurafire terlepas peluang mereka untuk mara ke peringkat seterusnya.
Onic Esports yang merupakan bekas juara MPL Indonesia musim ketiga nampaknya sangat konsisten dengan permainan mereka, mereka berjaya menundukkan pasukan-pasukan yang berkaliber di dalam pertandingan ini.
Meskipun patch didatangkan sewaktu pertandingan, mereka dilihat mampu menyesuaikan diri dengan meta yang terkini. Ini merupakan salah satu kelebihan pasukan Onic berbanding yang lain.

Selain itu, Onic Esports hanya mengalami 3 kekalahan di dalam 14 permainan yang mereka bermain, dengan mata agregat sebanyak +12 menjadikan mereka pasukan yang automatic layak ke peringkat playoff dan bermain di dalam pusingan upper bracket.
Manakala pasukan EVOS Legends dan Sang Raja juga tidak ketinggalan jauh di belakang. Mereka masih berpeluang untuk mendapatkan tempat di upper bracket berdasarkan keputusan pada esok hari.
Mampukah Sang Raja memberikan tamparan hebat kepada pasukan EVOS Legends kali ini. Adakah prestasi EVOS Legends yang mula goyah baru-baru ini dapat dikembalikan di dalam perlawanan kemuncak pada hari esok? Kita bakal saksikan tidak lama lagi.


ONIC ID adalah salah satu pasukan yang mempunyai pencapaian yang memuaskan di tahun 2021. Mereka berjaya mendapatkan kemenangan di Liga Profesional Mobile Legends (MPL) Indonesia musim kelapan.
Selain itu, pasukan ini berjaya menundukkan pasukan terkuat dari Filipina iaitu Blacklist International di peringkat akhir Kejohanan Jemputan Liga Profesional Mobile Legends (MPLI) 2021.

View this post on Instagram

A post shared by ONIC (@onic.esports)

Kini mereka mengumumkan pengambilan terbuka buat divisi MLBB. Pengumuman itu dibuat di dalam sebuah hantaran di Instagram rasmi ONIC Esports.
Syarat-syarat utama adalah individu itu harus berusia di atas 16 tahun dan juga memiliki rank 2000 mata mythic.
Sudah banyak pasukan yang mula merekrut bakat-bakat baru untuk digilap menjadi lebih hebat ketika ini. Sebelum ini EVOS Legends juga melakukan perkara yang sama.


Peringkat playoff MPL PH musim kelapan menyaksikan pasukan ONIC PH berjaya melayakkan diri ke Grand Final dan juga menempah slot ke M3. Mereka berjaya mengalahkan pasukan Omega dengan skor 3-0.

View this post on Instagram

A post shared by Game MLBB Mobile Legends ML (@emak_moba)

Pasukan Omega akan bertemu dengan pasukan Blacklist International sekali lagi pada hari ini untuk menentukan siapa yang akan layak ke peringkat Grand Final serta slot kedua untuk ke Kejohanan Dunia M3.
Sebelum ini, pasukan Blacklist International kecundang apabila pasukan Omega berjaya menghantar mereka ke lower bracket untuk menentang pasukan NXPE.
Adakah pasukan Blacklist mampu menewaskan pasukan Omega kali ini? Kita bakal saksikan.
Sumber: @emak_moba


Sebelum ini, hangat diperkatakan yang ONIC PH mungkin akan bubar dan tindakan itu seterusnya membawa kepada kemungkinan menjual slot kerana kehilangan beberapa pemain penting.
Pemain seperti Dlarskie pernah mendapat perkhabaran akan ke Indonesia malah Kairi juga sudah dikhabarkan berada di gaming house pasukan di Indonesia.
Namun, menurut laporan SPIN.PH, mereka sebenarnya cuba untuk mencari roster baru bagi menghadapi MPL Filipina musim kesepuluh dan menguatkan barisan pemain mereka.
“Kami ingin membangunkan kembali ONIC PH.
“Bukan saja mengenai MPL, tapi dari segi pengurusan juga. Kami akan meneruskan misi ini bermula musim baru ini,” kata Ketua Pembangunan Bisnes dan Kolaborasi Strategik ONIC PH, Paolo Pamintuan.
Dia kemudian menambah, organisasi ONIC PH tidak akan menjual slot dan akan terus membantu pemain yang sudah keluar dari organisasi untuk mencari pasukan baru kelak.
Sumber rujukan: SPIN.PH


Baru-baru ini, pasukan ONIC Esports Filipina melepaskan kesemua pemain MLBB mereka dan mereka mengambil barisan pemain baru untuk musim kesepuluh MPL PH.
Walaupun pasukan mereka dibarisi oleh pemain baru, ia tidak menjadi penghalang untuk mereka mendominasi di pentas MPL PH.
Kini, MPL PH mengumumkan bahawa ONIC PH sudah melanggar peraturan pertukaran pemain 6.1 iaitu “semua pasukan tidak dibenarkan untuk menamatkan perjanjian perkhidmatan pemain secara unilateral dengan sesuka hati.”

View this post on Instagram

A post shared by MPL Philippines (@mpl.ph)

Oleh itu, pasukan ONIC PH akan dikenakan penalti kerana sudah menamatkan kontrak seorang pemain mereka iaitu ChooxTV.
Namun mereka belum mendedahkan bentuk penalti yang akan dikenakan.
Sumber: MPL PH


Susulan dari kehilangan Instagram rasmi ONIC PH akibat dilaporkan oleh sesetengah provokator dan pihak yang tidak bertanggungjawab, kini ONIC PH mengeluarkan kenyataan rasmi tentang perkara itu.
Mereka sudah memulakan langkah untuk menghubungi pihak Instagram sendiri untuk menyelesaikan isu ini. Perkara ini perlu diselesaikan secepat mungkin kerana akaun Instagram itu penting untuk melaporkan perkembangan terbaru pasukan itu.

“Kami dari pihak ONIC PH tidak akan sesekali menerima serangan siber sebegini yang disasarkan kepada akaun sosial media kami. Kami memohon komuniti Mobile Legends: Bang Bang untuk menyokong ONIC PH di dalam waktu yang sukar ini.
“Marilah kita bersama-sama menghormati antara satu sama lain sebagai peminat permainan peranti mudah alih yang kita suka tonton dan main bersama,” tulis kenyataan itu.
Apa jua akaun Instagram bernama ONIC Philippines adalah palsu.
Akaun rasmi mereka hanyalah @onicphilippines. Diharap isu ini dapat diselesaikan secepat mungkin, semoga provokator dan pihak yang tidak bertanggungjawab itu dibawa ke muka pengadilan agar kejadian seperti ini tidak akan berlaku lagi.


Nampaknya Capcom tengah bersemangat untuk membangkitkan semula lagi satu game klasik PS2 ke platform moden.

Dilancarkan 17 tahun lalu, Onimusha: Warlords mengisahkan seorang samurai bernama Samanosuke Akechi dan ninja bernama Kaede bekerjasama dalam misi untuk menyelamatkan Princess Yuki daripada cengkaman syaitan yang berkhidmat di bawah arahan Nobunaga Oda.
Versi remastered Onimusha: Warlords bakal dipertingkatkan dengan ciri-ciri baru seperti grafik berdefinisi tinggi, sokongan widescreen, kawalan analog stick supaya sepadan dengan controller-controller masa kini dan runut bunyi baru berlatarkan zaman feudal Jepun.
Selain itu, Capcom menjanjikan pilihan ‘easy mode‘ pada permulaan versi remastered ini berbanding game asal sebelum ini di mana korang hanya boleh dapat mode ini jika korang asyik gagal melawan musuh-musuh.

Tambahan pula, Capcom akan mengekalkan kamera tetap (fixed-camera angle) Onimusha: Warlords. Peminat asal Onimusha juga boleh pilih untuk main kawalan gameplay asal (menggunakan d-pad controller) seperti apa Capcom pernah lakukan untuk Resident Evil dan Resident Evil 0 Remastered ke PS4.
Pada asalnya, Onimusha: Warlords dibangunkan sebagai satu spin-off untuk siri Capcom lain, Resident Evil. Namun, game ini berjaya mendapat nama di hati gamers dan pengkritik sehingga menjadi satu francais terkenal dengan tiga sekuel dan juga pelbagai spin-off lain seperti game bergenre fighting, Onimusha Blades dan juga game strategi RPG berjudul Onimusha Tactics.
Onimusha: Warlords Remastered bakal dilancarkan pada 15 Januari 2019 untuk PC, PS4, Xbox One dan Nintendo Switch.
Sumber: Polygon


Capcom melancarkan satu klip video gameplay pertama bagi Onimusha: Warlords versi remastered yang semestinya membangkitkan nostalgia korang bermain game klasik ini.
Video gameplay terbaru mempamerkan pelbagai aksi libasan pedang Samanosuke Akechi serta pergerakan pantas dan lincah Kaede untuk mengalahkan raksasa dan syaitan dalam game ini.
Selain menghunus pedang samurai ikonik, Oni Gauntlet juga diperlihatkan buat pertama kali iaitu sebuah sarung tangan yang memberi kuasa lebih terhadap pedangnya dengan ‘menyedut’ roh-roh musuh.
Saksikan sedutan aksi combat Samanosuke dan Kaede dalam video gameplay Onimusha: Warlords di bawah:

Versi remastered Onimusha: Warlords diumumkan pada Ogos lalu dan diperbaharui dengan ciri-ciri baru seperti grafik berdefinisi tinggi, sokongan widescreen dan kawalan analog stick untuk pengalaman Onimusha di konsol moden.
Bukan itu sahaja, game berusia 17 tahun ini akan mengekalkan perspektif kamera tetap (fixed camera angle) dan memperkenalkan pilihan ‘Easy Mode’ serta mendapat soundtrack baru.
Onimusha: Warlords Remastered bakal dilancarkan pada 15 Januari 2019 untuk PC, PS4, Xbox One dan Nintendo Switch.
Sumber: VG 24/7


OnTheGo “Partibhan Petchayappen” adalah pengurus untuk pasukan Team Secret Malaysia divisi PUBG Mobile. Beliau juga dikenali sebagai caster tersohor di dalam komuniti PUBG Malaysia.
Sebut sahaja nama beliau, pasti ramai di antara peminat yang kenal dengan telatahnya dan bertenaga ketika melakukan casting di Liga Profesional Pubg Mobile (PMPL).

View this post on Instagram

A post shared by Team Secret (@teamsecret)

Selepas berita menyedihkan tentang beliau berhenti sebagai pengurus pasukan PUBG Mobile untuk Team Secret, Kini mereka sekali lagi mengumumkan beliau akan dilantik sebagai duta dan akan mengetuai projek khas untuk organisasi itu.
Pengumuman itu dibuat di dalam sebuah hantaran di Instagram Team Secret. Dengan itu, hubungan Team Secret dan OTG akan lebih erat lagi dan beliau akan membantu Team Secret untuk hari-hari yang mendatang.
Tahniah diucapkan kepada Partibhan!


Bahang perperiksaan kebangsaan Sijil Pelajaran Malaysia (SPM) kian terasa apabila tarikh perperiksaan makin hampir. Sebagai seorang pelajar bertanggungjawab, ia perkara biasa untuk mengorbankan pelbagai aktiviti agar dapat menjalankan ulangkagi pelajaran dengan optimum.
Sebagai gamers pula, ia menjadi keperluan untuk skor dengan baik agar tidak kita tidak mendapat pandangan serong dari ibubapa serta masyarakat.
Pengulas PUBG Mobile, Onthego Productions memahami bahawa ramai pelajar menghadapi cabaran apabila menyelesaikan masalah matematik tambahan. Oleh itu, dia menawarkan kelas atas talian melalui aplikasi Telegram.
Menurut sebuah perkongsian di Facebook, kelas itu akan menumpukan beberapa aspek penting dalam subjek seperti berikut:

Kepentingan subjek
Penerangan konsep
Contoh-contoh soalan SPM serta jawapan
Latihan
Tugasan kerja rumah

Kelas atas talian bermula hari ini dan akan berlangsung pada setiap hari Isnin, Rabu, dan Jumaat pada pukul 5PM. Bagi yang tidak dapat menyertai kelas tambahan ini, jangan bimbang kerana Onthego Productions akan menawarkan ulang tayang bagi kelas-kelas yang terlepas.

Tidak perlu dikatakan lagi bahawa matematik tambahan adalah salah satu subjek yang paling sukar. Jadi, ia amat bermakna bagi komuniti peminat permainan video untuk membantu satu sama lain dalam mata pelajaran.
Anda boleh menyertai siaran Telegram itu melalui pautan ini.
Sumber rujukan: Facebook


Opi Esports terkenal dengan gaya mereka yang membawa tarian seksi di Tiktok dan juga Instagram. Mereka juga mempunyai divisi Mobile Legends dan pernah tampil di MDL Indonesia.
Namun begitu, ramai di antara netizen Indonesia kurang senang dengan organisasi ini apabila mereka menerapkan elemen tarian seksi di Tiktok dengan membawa nama e-sukan.

View this post on Instagram

A post shared by Game MLBB Mobile Legends ML (@emak_moba)

Justeru, pengulas, bro_pasta meluahkan kebimbangan beliau di Instagram Story miliknya. Menurut bro_pasta “E-sukan ini sudah lama meningkat naik dengan hasil penat lelah dari pejuang e-sukan untuk mencari penaja dan membuat event.
“Akan tetapi, ini menjadi perhatian kepada saya kerana sudah ada orang yang menganggap bahawa e-sukan itu adalah tarian seksi di Tik Tok itu ya?” tambah beliau.
Selain itu, bro_pasta juga berharap jika benar ingin melakukan tarian itu, ia seharusnya dibuat di dalam akaun milik duta Opi Esports sendiri dan bukan dipertotonkan secara umum di Instagram Opi Esports.
Sumber: emak_moba


Selepas mengalami kekecewaan di beberapa kejohanan antarabangsa, adakah pasukan Mobile Legends: Bang Bang (MLBB) Todak perlu melakukan satu rombakan dalam barisan pemain mereka?
Todak merupakan antara pasukan yang sering mewakili negara namun gagal untuk ‘melepasi’ pencapaian terbaik mereka iaitu tempat ketiga di M1.
Ramai peminat tidak meletakkan harapan kepada pasukan itu di kejohanan Piala Asia Tenggara MLBB (MSC) 2023 baru-baru ini walaupun menunjukkan prestasi yang baik ketika di Liga Profesional MLBB  (MPL) Malaysia musim ke-11.

Istilah “Juara Kampung” sering digunakan apabila peminat menganalisis prestasi pasukan ini kerana di pentas Malaysia, Todak merupakan antara pasukan terkuat di Malaysia.
Namun, setiap kali Todak bertemu dengan pasukan gergasi daripada negara Indonesia ataupun Filipina, mereka dikalahkan dengan mudah.
Dalam perlawanan di antara Blacklist International dan ECHO, Todak nampak seperti sukar untuk menandingi mekanik serta corak permainan pasukan-pasukan itu.
Blacklist International dan ECHO memegang perlawanan daripada minit satu sehingga tamat perlawanan dan skor kematian (kill) dilihat mempunyai jurang yang besar seperti 13-3 dan 18-1.

Timbul persoalan di mana pasukan ini sepatutnya merombak barisan pemain mereka ataupun membawa masuk jurulatih yang boleh mengubah Todak.
Kita dapat melihat dengan kemasukan Dale ke Homebois dapat mengubah pasukan itu sehingga mencapai tempat ketiga di MPL Malaysia musim ke-11.
Apabila Behave meninggalkan Todak sebelum MSC 2023 berlangsung, ia mengejutkan ramai pihak yang menganggap bahawa Todak bermain dengan sangat baik dibawah kendaliannya.
Perlukah Todak membawa masuk pemain import yang berpengalaman seperti Justin ataupun Albert yang tidak mempunyai pasukan buat masa ini ke dalam skuad mereka?

Dinamik dalam pasukan semestinya akan berubah dengan kemasukan pemain import baharu yang semestinya akan memberi impak besar kepada pasukan Todak.
Mungkin sudah sampai masanya pemain seperti CikuGais ataupun Moon untuk duduk di tepi dan berikan tunjuk ajar kepada pemain baharu.
M5 menjadi kejohanan antarabangsa terakhir untuk Todak mencapai kejayaan kerana jika mereka mengulangi skrip sama di pentas antarabangsa, sudah semestinya komuniti MLBB Malaysia akan penat dengan Todak.

Pelbagai alasan boleh dilontarkan tetapi peminat hanya mahu melihat keputusan Todak, bukannya usaha ataupun faktor-faktor lain.
Negara lain kini bertambah baik dalam pentas kompetitif namun semakin lama Malaysia seperti ketinggalan berbanding negara lain.
Kehilangan satu slot tetap untuk Malaysia membuka mata ramai bahawa Malaysia tidaklah sekuat Filipina dan Indonesia.

Akhir sekali, Todak masih mempunyai masa untuk memperbaiki prestasi mereka dan cuba menghilangkan label “Juara Kampung” yang sering menjadi ‘bayang-bayang’ mereka.
Bolehkah Todak bangkit dan membanggakan negara di pentas dunia sekali lagi seperti di M1?


Persaingan antara telefon pintar taraf flagship menjadi makin sengit, lagi-lagi dengan ketibaan siri Samsung Galaxy S20. OPPO kini kembali bersaing dengan model terbaru telefon pintar flagship mereka.
OPPO Find X2 dan X2 Pro kini dilancarkan di Malaysia dan boleh dipra-tempah melalui Lazada dan Shopee. Model Find X2 dijual pada harga RM3,999 dan X2 Pro pula dijual pada harga RM4,999.
Satu ciri istimewa tentang kedua-dua fon ini adalah mereka mempunyai kebolehan untuk bersambung dengan talian 5G. Ini membuatkan mereka peranti yang sesuai bagi pengguna yang ingin menggunakan teknologi 5G yang bakal diperkenalkan di Malaysia tidak lama lagi.
Berikut adalah senarai spesifikasi OPPO Find X2 dan X2 Pro:
OPPO Find X2:

Paparan AMOLED 6.7 inci dengan resolusi 3168×1440 dan kadar segar semula 120Hz.
Pemproses Snapdragon 865 dengan kelajuan 2.84GHz.
RAM 12GB.
Storan dalaman 256GB.
Kamera depan 32MP.
Tiga kamera belakang: kamera utama 48MP, kamera ultra-wide 12MP, dan kamera telefoto 13MP.
Rakaman video sehingga 4K60fps bersama kebolehan penstabilan Super Steady.
Sambungan USB Type-C.
Bateri 4200mAh dengan pengecasan pantas.
Sistem operasi ColorOS 7.1 berdasarkan Android 10.
Pengesahan IP54.
Dua pilihan warna: Hitam dan Ocean (Glass).

OPPO Find X2 Pro:

Paparan AMOLED 6.7 inci dengan resolusi 3168×1440 dan kadar segar semula 120Hz.
Pemproses Snapdragon 865 dengan kelajuan 2.84GHz.
RAM 12GB.
Storan dalaman 512GB.
Kamera depan 32MP.
Tiga kamera belakang: kamera utama 48MP, kamera ultra-wide 48MP, dan kamera telefoto 13MP.
Rakaman video sehingga 4K60fps bersama kebolehan penstabilan Super Steady.
Sambungan USB Type-C.
Bateri 4260mAh dengan pengecasan pantas.
Sistem operasi ColorOS 7.1 berdasarkan Android 10.
Pengesahan IP68.
Dua pilihan warna: Hitam dan Oren.

Bagi mereka yang pra-tempah kedua-dua model ini, anda juga akan mendapat beberapa barangan dan perkhidmatan percuma seperti sebuah powerbank VOOC Flash Charge (RM229) dan waranti tambahan satu tahun bersama perlindungan skrin tiga bulan (RM299).
Tempoh pra-tempah ini berakhir pada 13 Mac 2020 untuk OPPO Find X2 dan 20 Mac 2020 untuk X2 Pro. Pra-tempah boleh dilakukan di:

OPPO Concept Store
Kedai perniagaan rasmi OPPO
Laman rasmi OPPO
Lazada
Shopee
Rakan-rakan telekomunikasi OPPO seperti Celcom, Maxis, dan Digi
senQ
DirectD
Aeon Credit

Ganjaran yang lebih hebat menanti mereka yang menjadi 300 pembeli pertama di acara Roadshow OPPO Find X2 yang akan diadakan di Pavillion, Kuala Lumpur.
Mereka akan mendapat barangan dan perkhidmatan yang sama seperti mereka yang pra-tempah secara dalam talian ditambahkan dengan sepasang fon telinga nirwayar OPPO Enco Free (RM499).
Acara Roadshow untuk OPPO Find X2 akan berlangsung pada 14 Mac 2020 dan acara yang sama untuk OPPO Find X2 Pro pula akan berlangsung pada 21 Mac 2020.


Peranti pintar OPPO Find X3 Pro akhirnya dilancarkan. Dilengkapkan dengan cip pemprosesan Snapdragon 888, paparan QHD+ dengan kadar segar semula 120HZ, ia antara peranti pintar flagship yang sememangnya canggih.
OPPO juga menyertakan kapasiti bateri sebesar 4,5000 mAh yang boleh dicaj dengan hanya 30 minit untuk penuh.

Bagi rekaan belakang, Find X3 Pro mempunyai glass yang dibentuk dengan cantik hingga melengkung.

Ia juga mempunyai tetapan quad-camera yang 50 MP dan ultra wide 50 MP masing-masing dengan lensa f/1.8 dan f/2.2. Ia menawarkan OIS, EIS dan fokus pada setiap sudut pencahayaan.
Selain itu, kamera 13 MP telefoto juga boleh dijumpai di belakang dengan keupayaan 5x zum hibrid. Melengkapkan set ini ialah kamera macro 3MP. Bagi yang sukakan swafoto, kamera 32 MP dibekalkan di depan.
Yang menariknya kamera 3MP itu membolehkan anda zoom dengan kadar 60X dan anda boleh menemui objek kecil ataupun cebisan di lantai atau karpet.
Storan 128GB dan 256GB adalah pilihan manakala tiada slot mikro SD ditemukan. Peranti ini juga menawarkan audio Dolby Atmos dan hadir dengan Android 11 serta ColorOS 11.2.
Dijangkakan harga pasaran bagi Oppo Find X3 Pro adalah RM5648 dan tarikh pelancarannya di Malaysia akan diumumkan tak lama lagi.


OPPO telah mengumumkan model terbaru dalam siri telefon pintar Reno mereka iaitu OPPO Reno5 dan OPPO Reno5 Pro. Jualan pertama untuk kedua-dua model ini akan bermula pada 27 Januari ini.

OPPO Reno5 akan dijual pada harga RM1,899. Ia hadir bersama pemproses Qualcomm Snapdragon 765G 5G SoC dan RAM 8GB. Model ini mempunyai skrin 90Hz 2.5D dan storan dalaman sebanyak 128GB.

OPPO Reno5 Pro pula akan dijual pada harga RM2,599. Ia hadir bersama pemproses MediaTek Dimensity 1000+ 7nm dan RAM 12GB. Model ini mempunyai skrin berlengkung 90Hz dan storan dalaman sebanyak 256GB.

Kedua-dua model di atas mempunyai teknologi pengecasan pantas SuperVOOC 2.0 65W, sama seperti telefon pintar OPPO Reno4 Pro.
Satu lagi ciri sama yang dikongsi oleh kedua-dua model OPPO Reno5 ialah pemasangan empat kamera belakang. Tetapan kamera adalah 64MP+8MP+2MP+2MP. Untuk kamera hadapan pula, kedua-duanya menggunakan satu kamera 32MP.
Seperti yang dinyatakan di atas, OPPO Reno5 dan OPPO Reno5 Pro akan dijual bermula pada 27 Januari ini di mana-mana kedai jenama OPPO, kedai e-dagang rasmi OPPO, kedai peniaga Rasmi OPPO, serta rakan e-dagang, rakan kongsi Telco dan kedai rakan rangkaian.
Ikuti kami di Facebook dan Instagram.
Saksikan kami di YouTube.


Perlawanan terakhir di hari ketiga peringkat playoff menyaksikan pasukan Orange Esports menentang Suhaz Esports.
Orange Esports bermain dengan begitu baik sekali. Mereka dapat mengekalkan momentum mereka sebaik sahaja menewaskan Team Caracal.
Walaupun mereka terpaksa berhadapan dengan Suhaz Esports. Mereka menunjukkan mereka mempunyai kualiti untuk menjadi wakil Malaysia ke MSC.
Pasukan Orange berjaya menewaskan Suhaz Esports dengan kemenangan bersih 3-0 sekaligus akan bertemu dengan pasukan Todak pada esok hari.
Mampukah pasukan Orange Esports menewaskan pasukan Todak pada esok hari dan mencipta sejarah di MPL MY musim ke-9? Kita bakal saksikan.
Jangan lupa untuk saksikan perlawanan Grand Final pada esok hari bermula jam 1.30 petang.
Foto: Moonton Games


“Untuk game pertama, kami hampir nak kalah. Hero mereka (Team Bossskurr) fokus single target jadi kami cuba berkumpul dan main dalam teamfight,” kata Neo dalam satu temubual bersama hos, Fiera Fendi.
Orange Esports berjaya meraih skor 2-0 dalam perlawanan ke atas Team Bosskurr sebentar tadi. Ini adalah minggu keenam bagi Liga Profesional Mobile Legends (MPL MY) musim ketujuh.
Selain itu, mereka juga mengambil Kaja di perlawanan kedua bagi tujuan counter marksman seperti Granger dan Claude.

berita lanjut menyusul..


Adakah juara musim ketujuh bakal mengekalkan momentum mereka pada hari ketiga? Orange Esports semakin lama semakin matang dalam merancang corak permainan mereka.
PERLAWANAN PERTAMA
Pasukan Orange Esports bermain dengan sangat agresif, mereka menggunakan kelebihan burst damage yang dimiliki Roger. Pada minit ke-5, pasukan Orange Esports sudah mendahului pasukan RSG dari segi pengawalan peta serta skor kill. RSG berjaya mendapatkan rentak kembali selepas pasukan Orange Esports melakukan kesilapan pada minit ke-9.
Orange Esports sekali lagi mendapatkan kelebihan selepas mereka berjaya memenangi beberapa perlawanan di antara kedua pasukan itu. Luminous Lord terbuka kepada mereka pada minit ke-16, Zacus berjaya mencuri Lord pasukan Orange Esports akan tetapi mereka kehilangan 3 orang ahli.
Orange Esports kemudiannya menamatkan permainan pada minit ke-20 selepas berjaya wiped out pasukan RSG. Damage yang sangat tinggi dikeluarkan oleh LinkEzaa mampu memenangi mereka perlawanan terakhir itu.

PERLAWANAN KEDUA
Situasi yang sama berulang lagi di perlawanan kedua, Orange Esports bermain dengan sangat agresif. Mereka melakukan rotasi demi rotasi untuk memberikan tekanan kepada pasukan RSG. Namun begitu, pasukan RSG tidak mudah menyerah kalah, mereka melakukan split pushing dan mendapatkan objektif.
Orange Esports lebih berdisiplin di fasa late game, mereka bersabar dan menunggu pasukan RSG melakukan kesilapan. Pasukan RSG cuba melakukan pushing terakhir bersama Luminous Lord pada minit ke-22 akan tetapi tidak berjaya dan kehilangan 4 orang ahli pasukan. Lolealz yang menjadi satu-satunya harapan pasukan RSG gagal mempertahankan base mereka.


Anak syarikat Esports Business Network (EBN), Orange Esports Cafe berkolaborasi bersama LiHO TEA untuk melancarkan kafe e-sukan dan gaya hidup pertama di Malaysia, semalam.
Kafe tersebut bertempat di SS2, Petaling Jaya dan akan menjadi hab gaya hidup dan e-sukan bagi anak muda berkumpul dan mempromosikan budaya healthy gaming.
“Bagi melangkah ke hadapan dalam industri e-sukan, kita perlu lakukan inovasi dan terus mencari peluang baru. Visi ini adalah mengumpulkan jenama dalam e-sukan menerusi kolaborasi strategik.
“Kolaborasi bersama LiHO TEA ini akan menjadi batu loncatan untuk kami dan menjadi aspirasi kepada misi syarikat untuk perkembangan bisnes,” kata Adrian Gaffor, Ketua Pengarah Eksekutif Berkumpulan Esports Business Network.
LiHO TEA menawarkan pelbagai menu minuman seperti fruit tea, cheese tea dan milk tea yang sesuai dengan minat masyarakat Malaysia serta Singapura. Antara tiga minuman yang popular adalah Golden Avocado Milk, Da Hong Pao Milk Tea bersama Brown Sugar Pearls dan Singapore Fruit Tea.
Pengarah Urusan LiHO TEA, En. Rodney Tang juga mengucapkan rasa teruja dapat bekerjasama dengan kafe e-sukan terkenal di Malaysia bagi melancarkan konsep kreatif ini.
Bagi peminat e-sukan, anda boleh menangi PlayStation 5 dengan menyertai cabutan bertuah ini. Beli satu minuman dari LiHO  TEA dan ambil gambar di Orange Esports Cafe SS2 lalu memuat naik foto di Facebook atau Instagram dengan tanda pagar #ORANGExLIHOMY dan anda berpeluang memenangi sebuah PS5.
Mereka juga mengadakan promosi yang mana pelanggan akan mendapat promo “beli satu minuman percuma satu”.
Terdapat juga acara komuniti CS:GO yang akan diadakan pada 22 Mei ini untuk bertanding bagi 100 cawan minuman LiHO TEA.
Layari info lanjut di Facebook Orange Esports Cafe dan LiHO TEA Malaysia.


PERLAWANAN PERTAMA
Mali membuat kesilapan pada minit awal permainan untuk mengejar Minn menyebabkan beliau terkorban selepas Linkezaa datang memberikan bantuan. Suhaz Esports bermain dengan berdisiplin, mereka mengejar objektif serta membuat rotasi yang berkesan untuk mempertahankan lane masing-masing. Sementara itu, Box dan LinkEzaa terus farming di jungle mereka.
Orange Esports terus diasak oleh Suhaz dari masa ke semasa, mereka terpaksa bermain dengan pasif dan menukarkan mod kepada defensive. Lord mudah diambil pasukan Suhaz pada minit ke-10 untuk memberikan lagi tekanan kepada pasukan Orange. Kemenangan milik pertama untuk Suhaz selepas Lord dan super minion terlalu kuat untuk Orange hadapi.

MVP diberikan kepada AJ yang bermain menggunakan Harley, beliau bijak mencari kill secara solo untuk memperlahankan rentak pasukan Orange.

PERLAWANAN KETIGA
Selepas permainan yang ditonjolkan oleh Linkezaa menggunakan Alucard semalam, pasukan Suhaz lebih berjaga-jaga dan terus menyekat farming beliau untuk mengelakkan snowball yang akan dilakukan oleh Orange Esports. Kedua-dua pasukan memberikan asakan antara satu sama lain akan tetapi pada minit ke-6, kelebihan masih berpihak pada pasukan Orange Esports.
Selepas memasuki fasa late game, Ling menjadi lebih kuat dari Alucard dari segi damage yang dikeluarkan, Alucard pada awalnya sangat kuat mula menjadi mundur dan Suhaz mempunyai peluang untuk comeback. Tindakan AJ untuk mengalih perhatian pasukan Orange Esports untuk fokus kepadanya sangat bijak untuk memberi ruang kepada pasukannya mendapatkan Lord pada minit ke-25. Pushing bersama Lord masih tidak cukup untuk memenangi perlawanan. Namun begitu, kesilapan Mann yang tersalah posisi di lane atas menyebabkan beliau terkorban dan Orange Esports kekurangan ahli pasukan untuk mereka menghalang Suhaz mendapatkan Lord. Suhaz Esports kemudiannya memenangi perlawanan selepas 31 minit berhempas pulas.

3448 damage per minute memberikan Box gelaran sebagai MVP, meskipun skor beliau hanya 6 kill tetapi mobiliti yang ditunjukkan dan kemahiran menggunakan Ling cukup untuk membantu pasukannya memenangi pertarungan yang berlaku.


Orange Esports, salah satu pasukan yang bertanding di Liga Profesional Mobile Legends (MPL) MY S9 mengacah sesuatu menerusi hantaran Instagram Story mereka hari ini.
Menerusi perkongsian di bawah, kelihatan Pengurus Operasi Orange Esports, Kelvin Pang dan yang lain sedang menunggu kehadiran seseorang.

Di slide yang kedua, Kelvin mengucapkan selamat tinggal kepada individu itu. Sepertinya mereka ingin mengacah satu kolaborasi baru bersama pasukan.
Malah, Kelvin dalam satu hantaran di FB Group MPL MY juga mengatakan ada kejutan menunggu kepada peminat.
Orange sendiri dikenali dengan ‘cara’ mereka merekrut pasukan untuk bermain di MPL sepanjang satu musim.

Jadi siapakan yang akan bermain di bawah Orange nanti?
Sebelum ini, lineup terdahulu dilepaskan dan mereka membawa haluan masing-masing. Malah, ada antara mereka yang sudah pun menyertai pasukan profesional seperti Team Haq Academy dan bermain untuk RSG di kejohanan MEC 2021/2022 tak lama dulu.


Orange Esports nampaknya mengacah kolaborasi baru bersama pasukan MAB Esports.
Dalam satu hantaran di Instagram story @mplmy.offical sempena Media Day MPL MY S9 hari ini, Ciwing (Rush) menyebut tentang #BringItOn
Seperti yang kita tahu, tanda pagar itu banyak kali digunakan baru-baru ini merujuk kepada Abang Lord yang juga pemilik pasukan MAB Esports berkenaan isu joki yang mendapat perhatian warganet sejak beberapa minggu lepas.

Kelihatan kesemua pemain Orange Esports yang hadir juga seperti dari lineup MAB Esports.
Difahamkan, Orange Esports melepaskan kesemua pemain mereka pada musim lepas dan pemain-pemain itu ada yang menyertai pasukan seperti Caracal dan Axis Esports.
Namun, kita juga boleh melihat kelibat pengurus pada musim lalu, Alice yang kembali bersama pasukan.


Pasukan Orange Esports masih menjadi juara di dalam kumpulan A. Mereka berada di atas pasukan SMG dengan 19 mata setakat ini.
Manakala, pasukan Red Esports perlu bersaing dengan Team Bosskurr bagi melayakkan diri mereka ke peringkat playoff. Mereka harus memenangi perlawanan kali ini untuk menyelamatkan keadaan mereka.
Namun begitu, pasukan Orange Esports lebih mendominasi di dalam perlawanan pertama dengan memilih Aulus sebagai jungler. Burst damage yang dimiliki hero baru itu tersangat kuat dan mereka menang perlawanan pertama.
Orange Esports sekali lagi menunjukkan mereka masih boleh mengekalkan momentum mereka. LinkEzaa menggunakan signature hero beliau, Alucard di perlawanan kedua dan memberikan mereka kemenangan bersih 2-0.
YVE yang digunakan Mannn berjaya mendapat damage yang tertinggi sebanyak 69 ribu di perlawanan kedua. Orange Esports akan bertemu Todak pada minggu hadapan dan ianya satu perlawanan yang sangat dinantikan. Juara kumpulan A berlawan dengan juara kumpulan B, kita bakal saksikan.


Selepas beraksi di Liga Profesional Mobile Legends (MPL) MY musim kesembilan dan kini Piala Asia Tenggara (MSC) 2022, Orange Esports akhirnya melepaskan pemain mereka.
Difahamkan, Minn, Mann, Garyy, Lolla kini kembali ke pasukan asal mereka, Team Haq. Kehadiran mereka ke Orange Esports sekadar kontrak dan pinjaman selama empat bulan.
Bagaimanapun, kelibat Born dan Valenz tiada di poster itu memandangkan mereka adalah pemain asal Orange Esports. Nasib mereka selepas ini masih belum diketahui.

View this post on Instagram

A post shared by Orange Esports (@orangeesportsteams)

Dilatih oleh jurulatih Team Haq, Pabz, pasukan itu berjaya mencipta kejutan buat Malaysia dengan menewaskan EVOS SG dan kemudian bertarung sengit menentang Filipina, Omega dengan kekalahan 2-3.
Pengalaman di MSC 2022 nyata mematangkan lagi pasukan ini yang juga terdiri daripada lineup baru.
Orange Esports berjaya menjadi top 6 di MSC 2022.
Team Haq perlu melalui pusingan kelayakan bagi MPL MY musim kesepuluh tak lama lagi.


Orange Esports mengejutkan para peminat permainan peranti mudah alih popular iaitu Mobile Legends, mereka membawa masuk lineup baru seperti LinkEzaa, Iris dan juga Valenz.
Mereka mendapat tempat ketiga di Liga Profesional Mobile Legends (MPL) musim kelapan, hanya tewas di tangan pasukan Todak di peringkat lower bracket final.
Walau bagaimanapun, pencapaian mereka bersama lineup pasukan Lunatix akan terhenti di sini. Mereka kini mengucapkan selamat tinggal kepada barisan pemain Lunatix.

View this post on Instagram

A post shared by Orange Esports (@orangeesportsteams)

Pengumuman itu dibuat di dalam sebuah hantaran Instagram rasmi mereka. Moga kesemua ahli pasukan Lunatix akan berjaya di luar sana.
Selamat maju jaya diucapkan kepada LinkEzaa, Valenz, Minn, Mann, Iris, Ahmad Jennie, Isonic, SitiNurSana dan juga Farhan Sora.


Orange Esports PUBGM adalah sebuah pasukan PUBG Mobile dari Kemboja di bawah organisasi Orange Esports yang berpangkalan di Malaysia.
Selain PUBG Mobile, Orange Esports juga terkenal dalam dunia kompetitif Dota 2 dengan sejarah barisan pemain yang cukup mantap seperti Mushi, YamateH, Ohaiyo dan sebagainya suatu ketika dulu.
Pasukan PUBG Mobile juga tidak beza hebatnya berbanding pasukan Dota 2 Orange Esports dengan menjuarai kejohanan seperti PlayGame PUBGM Series 2020 serta menduduki tempat kedua dalam liga PUBG Mobile Club Open – Fall Split 2021: Cambodia dan PUBG Mobile Club Open – Spring Split 2021: SEA Wildcard.
Malangnya, Orange Esports melaporkan bahawa mereka membubarkan pasukan PUBG Mobile organisasi itu. Dalam sebuah perkongsian di Facebook, mereka mengucapkan terima kasih kepada pasukan PUBG Mobile yang kini sudah masuk 3 tahun itu.

Namun, Orange Esports tidak mendedahkan sebab pembubaran pasukan PUBG Mobilenya.
Semoga bekas ahli pasukan Orange Esports PUBG Mobile akan terus maju daya dan sentiasa berjuang.
Sumber rujukan: Facebook


Jenama snek sihat tempatan, Amazin’ Graze menyatakan sokongan terhadap pasukan MLBB, Orange Esports pada tahun lalu.
Menerusi kolaborasinya bersama pasukan itu, mereka membantu Orange Esports dengan pilihan snek sihat dan ini juga termasuk mengedarkan sehingga 430 pek Trail Mixes di Liga Profesional MLBB (MPL MY) musim kesepuluh dan 150 pek Trail Mix di Liga Korporat (TCL).

Orange Esports berjaya meraih 11 kemenangan berturut-turut di musim liga dan berakhir di tempat ketiga di playoffs, tewas di tangan Team Haq.
Mereka juga berjaya layak ke Kejohanan Jemputan MPL (MPLI) lalu menewaskan juara MPL Kemboja, Burn X Flash di playoffs. Prestasi yang baik ini seterusnya melayakkan mereka ke kejohanan SMART Kingdom of Legends di Kemboja.

Amazin’ Graze menawarkan lapan kategori produk yang sihat dipasarkan untuk pelbagai jenis pengguna. Kolaborasi bersama Orange Esports menunjukkan komitmen mereka untuk menukar tabiat kurang sihat dalam bab pengambilan snek oleh gamers dan mengubah stereotaip yang bermain game adalah aktiviti tidak menyihatkan.
“Amazin’ Graze bersama dengan kami dalam setiap cabaran yang ditempuh pemain di arena kompetitif. Penting untuk kita rehat dan mengambil snek sihat selepas berlatih dalam tempoh yang lama.
“Kami teruja untuk terus menerapkan gaya hidup sihat ini antara pasukan kami di tempat kerja,” kata Keith Lee di Orange Esports.


Orange Esports terkenal sebagai pasukan yang mencungkil bakat pemain baru untuk berpeluang bermain di atas pentas MPL. Ramai di antara pemain yang berada di bawah bimbingan mereka berjaya mencipta nama di dalam arena kompetitif Mobile Legends.
Kini, mereka mengacah dua orang pemain baru yang bakal menemani Born dan juga Valenz di dalam persiapan MPL MY musim ke-10. Pengumuman itu dibuat melalui sebuah hantaran di akaun rasmi Instagram mereka.

View this post on Instagram

A post shared by Orange Esports (@orangeesportsteams)

Jika kita lihat pada gambar rajah di atas, ada kemungkinan pemain misteri ini adalah Stormie dan juga Subway yang diperkatakan oleh netizen. Jika benar kedua-dua pemain ini bermain di pasukan Orange Esports, maka kekuatan pasukan ini pasti akan lebih bertambah lagi.
Stormie mempamerkan aksi yang sangat hebat ketika musim liga MPL MY musim ke-9 bersama Team SMG. Kehebatannya bermain hero mage seperti Xavier dan Vale memukau mata penonton dan dinobatkan sebagai pemenang anugerah MVP musim liga ketika itu.
Adakah Stormie dan Subway adalah pemain misteri yang akan masuk ke dalam barisan pemain Orange Esports untuk musim ke-10 ini? Kita bakal saksikan.


Orange Esports berjaya mendapatkan pencapaian yang hebat di MPL MY musim lepas dengan tempat ketiga di dalam genggaman mereka.
Namun begitu, tidak berapa lama kemudian, mereka melepaskan kesemua pemain mereka. Kini, mereka kembali lagi di musim ke-9 dengan barisan pemain baru di atas kolaberasi bersama MAB Esports.
Pengumuman barisan pemain ini dibuat di dalam sebuah hantaran Instagram rasmi mereka.

View this post on Instagram

A post shared by Orange Esports (@orangeesportsteams)

Adakah kita akan melihat barisan pemain kali ini berjaya mendapatkan gelaran juara untuk Orange Esports? Kita bakal saksikan.
Foto: Orange Esports


Menurut ranking dunia oleh Gosu Gamers, Orange Esports MLBB menduduki tempat kedua di belakang RSG Filipina.
Orange Esports turut mendahului skuad Indonesia, RRQ Hoshi yang turun anak tangga kerana prestasi kurang memberangsangkan di MPL ID S10.

Difahamkan, sistem ranking ini mengambil kira kemenangan di liga profesional negara masing-masing dan Orange Esports setakat minggu keenam belum tewas mana-mana perlawanan. Mereka terus maju dengan kemenangan 9-0.

Sementara itu, skuad Todak pula di tempat kesembilan. Mampukah Orange Esports mengekalkan winstreak mereka minggu ini atau akan ada pasukan yang mengalahkan mereka? Sama-sama kita nantikan.
Sumber: GosuGamers


Organisasi kafe e-sukan ternama negara, Orange mengumumkan kolaborasi strategik divisi e-sukannya bersama agensi e-sukan The Gaming Company (TGC).
Setiap pasukan yang berada di bawah kedua-dua syarikat ini akan diwakilkan sebagai “Orange Esports” dan mereka sudah pun mempunyai barisan pemain dan pasukan berbakat yang menyertai kejohanan ternama.
Umum mengetahui, sebuah pasukan Kemboja di bawah Orange Esports.Critical Geniuses kini bertarung di liga Asia Tenggara PUBG Mobile Club Open Fall Split.
Selain itu, Orange Esports.Hawk juga diumumkan untuk divisi PUBG Mobile. Mereka akan menyertai kejohanan Coronation PUBG Men, PUBGM Squad Tournament 2019 dan kelayakan Wildcard Liga ACL.
Orange juga menambah roster terbaru untuk divisi wanita iaitu Orange Esports.Hera yang akan berjuang dalam arena PUBG Mobile. Kejohanan terdekat mereka adalah Evolution Tournament dan PUBG Mobile Women’s Tournament di Kuala Lumpur City Centre (KLCC).
Mereka juga memperkenalkan dua pemain baru untuk Orange Esports. Sphynx (yang sebelum ini diketuai oleh Ramona Azween). Dua pemain itu adalah Nurul “Ayumiii” Aini dan Ng “maye” May Yee yang akan bermain di WESG Asia Tenggara, OMEN Challenger Series 2019 dan NEST Pro Series.
Di bawah adalah lineup penuh bagi pasukan-pasukan ini.
1. [Orange Esports PUBG Mobile Lelaki]

Orange Esports.Critical Geniuses
I. Maes “STALKER” Kinhkan
II. Sean “LeOn” Somsakada
III. Kao “PotatoO” Kim
IV. ING “FIRE” Sopheakkdey
V. Ly “POVPOV” Syly
Orange Esports.Hawk
I. Mohd Firdausi “Bear” Asyura
II. Muhammad Ali “POZN” Fauzan
III. Mohd Azrul “kong” Amri
IV. Muhammad Amir “Kizo” Mukriz
2. [Orange Esports PUBG Mobile Wanita]
Orange Esports.Hera
I. Nurul “PYKA” Syafiqah
II. Nur “MEEN” Azlin
III. Anis “ANEES” Safiyah
IV. Nur “CAT” Farhana
V. Amirah “KayKay” Balqis
3, [Orange Esports CS:GO Lelaki]
Orange Esports.Chymera
I. Lee “Max” Ka Lok
II. Iman “cara” Jeffery Krupa
III. Ding “formlesS” Joon Wei
IV. Rafael “Raph” Ferreira Marҫal
V. Andrew “risk” Chew
4. [Orange Esports CS:GO Wanita]
Orange Esports. Sphynx
I. Nurul “Ayumiii” Aini
II. Aisya “Argent” Sabrina Sabri
III. Shanice “Alaska” Choo Xin Ru
IV. Iffah “3ve” Nazurah Saidi
V. Ng “maye” May Yee
VI. Jasmine “Jazminism” Christina Sim Huiyan
5. [Pasukan Orange Esports FIFA]
Orange.Esports.Royal Flush
I. Wan “P3rlis TeAmJr” Muhammad Hakim
II. Muhammad Faiz “FavLain” Hariry
Untuk info lanjut, anda boleh layari laman Facebook rasmi mereka di Orange Esports


One Esports baru-baru ini mengumumkan penganjuran Mobile Legends: Bang Bang Professional League Invitational 2021 (MPLI 2021).
Kejohanan jemputan ini akan berlangsung pada 2 November ini dengan penyertaan 20 pasukan terbaik daripada seluruh Asia Tenggara merebut hadiah terkumpul sebanyak AS$100,000 (RM414,900).

Kejohanan kali ini menempatkan juara-juara MPL daripada Malaysia, Indonesia, Singapura dan Filipina terus layak ke pusingan suku akhir.
Pasukan-pasukan ini akan diasingkan di dalam bracket yang berbeza dan mereka akan menentukan siapa yang mereka mahu di dalam draf bracket masing-masing, menggunakan penentuan Captain’s Draft.
Ini adalah pasukan-pasukan yang akan bersaing di MPLI 2021:
Kemboja:

SeeYouSoon

Indonesia:

Alter Ego
Aura Fire
Bigetron Alpha
EVOS Legends
Geek Fam ID
Rebellion Genflix
ONIC Esports
RRQ Hoshi

Filipina:

Blacklist International
ECHO
Nexplay Evos
ONIC PH
RSG PH
Smart Omega

Malaysia:

Orange Esports
TODAK
Team SMG

Singapura:

EVOS SG
RSG SG

Penentuan Captain’s Draft akan disiarkan secara langsung pada 31 Oktober ini pada jam 7.00 malam waktu tempatan.
Bagi anda yang mahu saksikan seluruh kejohanan ini anda boleh saksikan di laman sosial rasmi ONE Esports di Facebook, TikTok, Twitch, Twitter dan YouTube. Untuk maklumat lanjut mengenai MPLI 2021, sila layari SINI.
Sumber: ONE Esports


Berhubung ura-ura kontrak eksklusif oleh Moonton yang kononnya tidak membenarkan organisasi e-sukan menubuhkan skuad Wild Rift, akhirnya terdapat penjelasan daripada sumber yang bekerja rapat dengan Liga Profesional Mobile Legends (MPL).
Katanya, polisi di dalam MPL iaitu liga-liga ini tidak akan meminta pasukan bertanding menjadi eksklusif. Sementara roster pemain boleh menjadi eksklusif, tapi jenama dan organisasi pasukan tidak bersifat eksklusif.
“Sebagai contoh, pasukan A bermain untuk MPL ID, mereka boleh bertanding dalam Wild Rift jika ada roster yang berasingan,” kata sumber itu kepada MyGameOn.
Malah, katanya lagi, disebabkan beberapa pasukan mempunyai kerjasama (kontrak komersial) bersama Moonton, mereka mempunyai keuntungan dan manfaat boleh didapatkan dalam persetujuan ini dan terikat dengan exclusivity pada penjenamaan.
“Namun, kesemua pasukan boleh memilih untuk tidak menyertai program komersial ini dan masih boleh bertanding dalam MPL,” kata sumber itu lagi.
Ura-ura ini berikutan satu ciapan yang dikeluarkan @WRCompetitive mengatakan beberapa organisasi e-sukan termasuk Bigetron Esports perlu melepaskan roster Wild Rift kerana menandatangani kontrak eksklusif bersama Moonton.

Several Esports orgs including @bigetronesports may be required to release their Wild Rift rosters as a result of signing an exclusivity contract with Moonton, restricting them to be able to compete only in @MobileLegendsOL and thus are denied the right to field a #WildRift team
— Wild Rift Esports News (@WRCompetitive) July 8, 2021

Dalam satu temubual bersama portal e-sukan WTM Today, Ketua Pegawai Eksekutif, Bigetron Esports, Edwin Chia atau BTR Starlest mengesahkan pasukan Wild Rift mereka masih bertanding untuk kejohanan sama jadi tiada pasukan dibubarkan.
MPL adalah sebuah Liga Profesional yang sudah ditubuhkan sejak beberapa tahun lepas di negara-negara Asia Tenggara contohnya, Malaysia, Indonesia, Singapura dan Filipina. Ia juga berkembang ke Amerika Selatan iaitu MPL Brazil.
Liga ini bertujuan untuk mencari pasukan terhebat di peringkat nasional sekali gus mempersiapkan mereka bertanding di kejohanan serantau (MSC) ataupun kejohanan dunia.


Terdahulu, timbul isu seorang pemain profesional PUBG Mobile dari Filipina iaitu Demigod dari pasukan KHI membuat kenyataan fitnah kepada Izzrudin Hashim (Jumper) dan juga Axis Esports.
Terkini, OnTheGo memuat naik status menyatakan salah seorang pemain dari pasukan itu iaitu Rankid sudah memuat naik satu kandungan yang mengandungi perbualan antara OTG, Maira dan pemilik pasukan KHI.
Isu ini menyebabkan nombor telefon OTG terdedah kepada orang ramai. Oleh sebab itu, dia kerap mendapat panggilan dari nombor-nombor yang tidak dikenali.

OTG sudah mengharamkan pihak KHI Esports untuk bermain di dalam scrim SSS selepas ini. Dia juga menyifatkan pasukan KHI tidak profesional kerana membiarkan pemain mereka mendedahkan nombor peribadinya demi sebuah “content“.
Diharap pihak KHI akan bertanggungjawab sepenuhnya terhadap isu ini. Ianya bukan satu isu yang kecil kerana nombor peribadi  tidak boleh didedahkan tanpa pengetahuan dan persetujuan dari individu itu sendiri.


Pada tahun lepas, Team17 melancarkan Overcooked! All You Can Eat untuk PlayStation 5 (PS5) dan Xbox Series. Permainan tersebut kini telah diumumkan untuk PC, PlayStation 4 (PS4), Xbox One, dan Nintendo Switch. Ia akan dilancarkan untuk platform-platform tersebut pada 23 Mac tahun ini.

Overcooked! All You Can Eat menggabungkan semua kandungan Overcooked! dan Overcooked! 2. Satu penambahbaikkan besar yang diperkenalkan dalam koleksi ini ialah permainan pada resolusi 4K dan kadar bingkai 60FPS di platform yang menyokong tetapan tersebut.
Secara keseluruhannya, Overcooked! All You Can Eat mengandungi lebih daripada 200 level dan 80 tukang masak untuk dipilih. Mod multi-pemain rentas platform juga akan dilancarkan pada masa depan.
Ikuti kami di Facebook dan Instagram.
Saksikan kami di YouTube.